open-index/open-wikipedia-markdown huggingface dataset:
മാർച്ച് 16

ഗ്രിഗോറിയൻ കലണ്ടർ പ്രകാരം മാർച്ച് 16 വർഷത്തിലെ 75 (അധിവർഷത്തിൽ 76)-ാം ദിനമാണ്

## ചരിത്രസംഭവങ്ങൾ

* ബി.സി.ഇ. 597 - ബാബിലോണിയർ ജെറുസലേം പിടിച്ചടക്കി, ജെഹോയിയാക്കിനെ മാറ്റി സെദേക്കിയായെ രാജാവാക്കി.
* 1190 - കുരിശുയുദ്ധക്കാർ യോർക്കിലെ ജൂതന്മാരെ കൂട്ടക്കൊല ചെയ്യാൻ ആരംഭിച്ചു. 
* 1521 - ഫെർഡിനാൻഡ് മാഗല്ലൻ ഫിലിപ്പൈൻസിലെത്തി. 
* 1792 - സ്വീഡനിലെ ഗുസ്താവ് മൂന്നാമൻ രാജാവിന്‌ വെടിയേറ്റു. മാർച്ച് 29-ന്‌ അദ്ദേഹം മരിച്ചു.
* 1818 - കാഞ്ച റായദ യുദ്ധം: ജോസെ ഡി സാൻ മാർട്ടിന്റെ നേതൃത്വത്തിലുള്ള ചിലിയെ സ്പാനിഷ് പട പരാജയപ്പെടുത്തി.
*
* 1935 - വെഴ്സായ് ഉടമ്പടി ലംഘിച്ച് ജർമ്മനി ആയുധങ്ങൾ സ്വരുക്കൂട്ടുന്നതിന്‌ അഡോൾഫ് ഹിറ്റ്ലർ ഉത്തരവിട്ടു. 
* 1939 - ബൊഹേമിയ-മൊറേവിയ ജർമ്മൻ പ്രൊട്ടക്റ്ററേറ്റ് ആണെന്ന് ഹിറ്റ്ലർ പ്രേഗ് കോട്ടയിൽ നിന്നും പ്രഖ്യാപിച്ചു.
* 1945 - ബ്രിട്ടീഷ് ബോംബർ വിമാനങ്ങൾ 20 മിനിറ്റിനുള്ളിൽ ജർമ്മനിയിലെ വർസ്ബർഗ് നഗരം 90 ശതമാനത്തോളം നശിപ്പിച്ചു. 5000-ത്തോളം പേർ മരിച്ചു.
* 1963 - അഗങ് അഗ്നിപർ‌വ്വതം പൊട്ടിത്തെറിച്ച് ബാലിയിൽ 11,000 പേർ മരിച്ചു.
* 1976 - യു.കെ. പ്രധാനമന്ത്രി ഹാരോൾഡ് വിൽസൺ രാജി വച്ചു.
* 2005 - ഇസ്രയേൽ ജെറീക്കോയുടെ നിയന്ത്രണം ഔദ്യോഗികമായി പാലസ്തീനിനിനു നൽകി.
* 2006 - ഐക്യരാഷ്ട്ര മനുഷ്യാവകാശസമിതി രൂപവത്കരണത്തിനായി ഐക്യരാഷ്ട്ര പൊതുസഭ ഐക്യകണ്ഠേന തീരുമാനിച്ചു.



## ജനനം
ശ്രീകുമാരൻ_തമ്പി

## മരണം
## മറ്റു പ്രത്യേകതകൾ

വർഗ്ഗം:മാർച്ച് 16
ഗീതാഞ്ജലി

രബീന്ദ്രനാഥ ടാഗോറിനു 1913-ലെ സാഹിത്യത്തിനുള്ള  നോബൽ സമ്മാനം നേടിക്കൊടുത്ത കൃതിയാണ്‌ **ഗീതാഞ്ജലി** . ഗീതാഞ്ജലിയുടെ ഭാവനാതീതമായ ഉള്ളടക്കം ഒരു സാധാരണ മനുഷ്യനു തന്റെ മനോഗതമനുസരിച്ച് വ്യാഖ്യാനിക്കാൻ  സധിക്കുന്നതല്ല. എങ്കിലും ഈ ഗദ്യകാവ്യം മനുഷ്യമനസ്സിനെത്തന്നെ  മാറ്റിമറിക്കുന്നു. 

1910 ജൂലൈയിലാണ്‌ 157 ഗാനങ്ങളോടെ ബംഗാളി ഭാഷയിലുള്ള ഗീതാഞ്ജലി പ്രസിദ്ധമായത്. ഇംഗ്ലണ്ടിലേക്കുള്ള യാത്രയിൽ കപ്പലിൽ വെച്ചാണ്‌ ടാഗോർ ഗീതാഞ്ജലി ഇംഗ്ലീഷ് ഭാഷയിലേക്ക് പരിഭാഷപ്പെടുത്തിയത്. ഇംഗ്ലീഷ് ഭാഷയിലേക്ക് പരിഭാഷപ്പെടുത്തിയ 103 ഗാനങ്ങൾ ടാഗോർ 1912 നവംബർ ഒന്നാം തീയതി ലണ്ടനിലെ ഇന്ത്യ സൊസൈറ്റി ഗീതാഞ്ജലി പ്രസിദ്ധപ്പെടുത്തി. ഈ പരിഭാഷക്ക് ഡബ്ല്യു. ബി. യീറ്റ്സ് ആണ്‌ അവതാരികയെഴുതിയത്. 

## വിശകലനം
ടാഗോർ മനോഹരവും ഭൗതികവുമായുള്ള വസ്തുക്കളെ ഈ ഗദ്യകാവ്യത്തിൽ പ്രതീകങ്ങളായി ഉപയോഗിച്ചിരിക്കുന്നു. പതിയേ ഒഴുകുന്ന ചിറ്റാറുകൾ, കാറ്റിന്റെ നാദം, ഇടിയുടെ പെരുമ്പറ ശബ്ദം,  പാറിപറക്കുന്ന  തേനീച്ചകൾ, വിരിയുന്ന താമരകൾ, പ്രകാശിക്കുന്ന നക്ഷത്രങ്ങൾ, കാർമേഘം, നിറഞ്ഞ ആകാശം, ഇരുട്ടുള്ള രാത്രി, മഷിക്കറുപ്പാർന്ന പുഴയുടെ മങ്ങിയ തീരം, ഇളം പൈതലുകളുടെ  നിർമ്മലമായ ചിരി, ഇഴജന്തുക്കൾ, കക്കകൾ ഇങ്ങനെ അസംഖ്യം ജീവനുള്ളതും ഇല്ലാത്തതും ഭംഗിയുള്ളതും ഇല്ലാത്തതുമായ വസ്തുക്കളുടെ പ്രതീകാത്മകത ഗീതാഞ്ജലിയെ മികവുറ്റതാക്കിത്തീർക്കുന്നു. 

ഗീതാഞ്ജലിയുടെ  ഇംഗ്ലീഷിലുള്ള  ആദ്യപതിപ്പിന്റെ മുഖവുരയിൽ ഡബ്ള്യു.ബി. യേറ്റ്സ് ഈ കൃതിയെ വാനോളം പുകഴ്ത്തിയിരിക്കുന്നു. ഇതിലെ പൂക്കളും പുഴകളും പെരുമഴയും പൊരിയുന്ന വെയിലും എല്ലാം മനുഷ്യമനസ്സിന്റെ വിവിധ ഭാവങ്ങളെ  പ്രകടമാക്കുന്നു. ബംഗാളിൽ  രബീന്ദ്രസംഗീതത്തിനു വളരെ സ്ഥാനമുണ്ട്. ഗീതാഞ്ജലിയിലും സംഗീതം വളരെ ഫലവത്തായി ഉപയോഗിച്ചിരിക്കുന്നു. 

ഈ ഗദ്യകാവ്യത്തിൽ ടാഗോർ ദൈവം സർവ്വവ്യാപിയാണെന്നു ഇങ്ങനെ വിവരിക്കുന്നു:-  ദൈവത്തെകാണാൻ ദേവാലയത്തിന്റെ ഇരുണ്ട കോണിൽ വാതിലടച്ചുനിന്നു ശ്ലോകം ചൊല്ലുകയോ പൂജ ചെയ്യുകയോ അല്ല വേണ്ടത്. കണ്ണു തുറന്നു നോക്കുമ്പോൾ ദൈവം നേരിൽ നിങ്ങളുടെ മുൻപിലല്ല കണപ്പെടുന്നത്. ദൈവം ചൂടിലും മഴയത്തും അഴുക്കുവസ്ത്രങ്ങളുമണിഞ്ഞു പാടത്തും പറമ്പത്തും പണിയെടുക്കുന്നവന്റെ കൂടെയാണുള്ളത്, പാതയിൽ കല്ലുകൊത്തുന്നവന്റെ കൂടെയാണുള്ളത്. അവരുടെ ഇടയിലേക്കു  നിങ്ങൾ ഇറങ്ങിച്ചെല്ലൂ,  ദൈവത്തെ അവിടെ കാണാൻ സാധിക്കും. 

ദീപോത്സവത്തിൽ പങ്കെടുക്കുവാനായി, ദീപവുമേന്തിപോകുന്ന വനിതയോടു തന്റെ വീട്ടിൽ ഏകാന്തതയും ഇരുട്ടും നിറഞ്ഞിരിക്കുന്നു, ഈ ദീപം തനിക്കു നൽകാമോ എന്നു ചോദിക്കുമ്പോൾ ഇരുട്ടുള്ളിടത്താണു ദീപം തെളിയിക്കേണ്ടത് എന്ന സത്യം അദ്ദേഹം ജനതകളെ അനുസ്മരിപ്പിക്കുന്നു. ഗീതാഞ്ജലിയിലൂടെ ടാഗോർ ജനങ്ങൾക്കു വെളിച്ചവും പ്രബോധനവും നൽകുന്നു.

## അവലംബം

## പുറത്തേക്കുള്ള കണ്ണികൾ
ഗീതാഞ്ജലി യൂണിവേർസിറ്റി ഒഫ് വർജ്ജീനിയ
1907

ഗ്രിഗോറിയൻ കാലഗണനാരീതി പ്രകാരമുള്ള, ഇരുപതാം നൂറ്റാണ്ടിലെ ഏഴാം വർഷമായിരുന്നു **1907**.
## സംഭവങ്ങൾ

* കേരള ചരിത്രത്തിലെ ആദ്യ പണിമുടക്ക് സമരം.

[thumb|200px|right| [ജനുവരി 14: ജമൈക്കയിൽ ഭൂകമ്പം.]]
* ജനുവരി
** ജനുവരി 14 - ജമൈക്കയിലെ കിംഗ്സ്റ്റണിലുണ്ടായ ആയിരം പേർ മരിച്ച ഭൂമികുലുക്കം
* മാർച്ച്
** റോമൻ കർഷക ലഹള

വർഗ്ഗം:1907
വർഗ്ഗം:വർഷങ്ങൾ.
അയ്യങ്കാളി സാധുജനപരിപാലനസംഗം രൂപികരിച്ചു.

അരയസമുദായത്തിന്റെ നവോത്ഥാനത്തിന് വേണ്ടി കേരള ലിങ്കൺ എന്നറിയപ്പെടുന്ന പണ്ഡിറ്റ് കറുപ്പൻ അരയ സമാജം സ്ഥാപിച്ചതും 1907-ലാണ്
മനോജ് തിവാരി

**മനോജ് കുമാർ തിവാരി** ഒരു ഇന്ത്യൻ ക്രിക്കറ്ററാണ്. 1985 നവംബർ 14ന് പശ്ചിമബംഗാളിലെ ഹൗറയിൽ ജനിച്ചു. വലംകയ്യൻ ബാറ്റ്സ്മാനായ തിവാരി തന്റെ സ്ട്രോക്ക്‌പ്ലേയിലൂടെയും ആഭ്യന്തര ക്രിക്കറ്റിലെ ഉയർന്ന റൺ സ്കോറിങ്ങിലൂടെയും സെലക്ടർമാരുടേയും ആരാധകരുടേയും ശ്രദ്ധയാകർഷിച്ചു. പലരും തിവാരിയുടെ ബാറ്റിങ്ങ് ശൈലിയെ ഇംഗ്ലണ്ട് താരം കെവിൻ പീറ്റേഴ്സണിന്റേതിന് സമാനമാണെന്ന് അഭിപ്രായപ്പെട്ടിടുണ്ട്. മികച്ച ബാറ്റ്സ്മാനായ തിവാരി പലപ്പോഴും ബൗളിംഗിലും ഫീൽഡിംഗിലും തിളങ്ങാറുണ്ട്. 2008ൽ നടന്ന കോമൺവെൽത്ത് ത്രിരാഷ്ട്ര പരമ്പരയിൽ ഓസ്ട്രേലിയക്കെതിരെ നടന്ന മത്സരത്തിൽ ഏകദിന ക്രിക്കറ്റിലെ അരങ്ങേറ്റം നടത്തി. ഇന്ത്യൻ പ്രീമിയർ ലീഗിൽ തിവാരി കൊൽക്കത്ത നൈറ്റ് റൈഡേർസ് ടീമിനുവേണ്ടിയാണ് കളിക്കുന്നത്. 

2013 ജൂലൈ 20ന് പ്രണയിനിയും അടുത്ത സുഹൃത്തുമായ സുഷ്മിത റോയിയെ വിവാഹം കഴിച്ചു. പശ്ചിമ ബംഗാളിലെ ഹൗറയിൽ വച്ചാണ് വിവാഹ ചടങ്ങുകൾ നടന്നത്. 

## അവലംബം

വർഗ്ഗം:1985-ൽ ജനിച്ചവർ
വർഗ്ഗം:നവംബർ 14-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
ചേമഞ്ചേരി ഗ്രാമപഞ്ചായത്ത്

കോഴിക്കോട് ജില്ലയിലെ,കൊയിലാണ്ടി താലൂക്കിലെ പന്തലായനി ബ്ളോക്കിൽ  ഉൾപ്പെടുന്ന ഗ്രാമപഞ്ചായത്താണ് **ചേമഞ്ചേരി ഗ്രാമപഞ്ചായത്ത്**. വിസ്തീർണം 16.76 ചതുരശ്ര കിലോമീറ്റർ
അതിരുകൾ:വടക്ക് ചെങ്ങോട്ടുകാവ്, അത്തോളി ഗ്രാമപഞ്ചായത്തുകൾ, തെക്ക് തലക്കുളത്തൂർ, എലത്തൂർ ഗ്രാമപഞ്ചായത്തുകൾ, പടിഞ്ഞാറ് അറബിക്കടൽ, കിഴക്ക് അത്തോളി, തലക്കുളത്തൂർ ഗ്രാമപഞ്ചായത്തുകൾ

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 31326 ഉം സാക്ഷരത 91.9 ശതമാനവും ആണ്‌.

പൂക്കാട്, തിരുവങ്ങൂർ, വെങ്ങളം, കാപ്പാട് തുടങ്ങിയ ചെറുപട്ടണങ്ങൾ ചേമഞ്ചേരിയുടെ ഭാഗമാണ്‌.പ്രശസ്തമായ കാപ്പാട് വിനോദ സഞ്ചാര കേന്ദ്രം ഈ പഞ്ചായത്തിലെ ഏറ്റവും വലിയ ആകർഷണീയതയാണ്‌.

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
പുന്നയൂർക്കുളം ഗ്രാമപഞ്ചായത്ത്

തൃശ്ശൂർ ജില്ലയിലെ ചാവക്കാട് താലൂക്കിലെ ഒരു ഗ്രാമമാണ് **[[പുന്നയൂർക്കുളം]] **. മലപ്പുറം ജില്ലയോട് ചേർന്നു കിടക്കുന്ന ഈ ഗ്രാമം കവയിത്രിയും എഴുത്തു കാരിയുമായ കമലാ സുരയ്യയുടെ ജന്മനാട് എന്നതു കൊണ്ടും, നാലാപ്പാട്ട് നാരായണ മേനോൻ, ബാലാമണിയമ്മ,കാട്ടുമാടം നാരായണൻ, ശുജാഇ മൊയ്തു മുസ്‌ലിയാർ എന്നിവരാലും പ്രശസ്തമാണ്‌. പ്രശസ്തമായ ഗുരുവായൂരിൽ നിന്നും കുന്നംകുളത്തു നിന്നും ഇവിടേക്ക് എത്തിച്ചേരാൻ 12 കി.മീ. സഞ്ചരിച്ചാൽ മതി.

പുന്നയൂർക്കുളം ഗ്രാമപഞ്ചായത്ത് നിലവിലുണ്ട്. പ്രസിഡൻറ് എന്ന നിലയിൽ വി.പി മാമുവാണ് ഈ പഞ്ചായത്ത് കൂടുതൽ ഭരിച്ചിട്ടുള്ളത്. ആറ്റുപുറം, കുന്നത്തൂർ, ആൽത്തറ, ചമ്മനൂർ, കടിക്കാട്, പുന്നൂക്കാവ്, ഉപ്പുങ്ങൽ, ചെറായി, അണ്ടത്തോട്, പനന്തറ എന്നീ പ്രദേശങ്ങൾ ഈ പഞ്ചായത്തിൽ സ്ഥിതി ചെയ്യുന്നു.

## സാമ്പത്തികം
കടലോരപ്രദേശമായ പുന്നയൂർക്കുളത്തെ പ്രധാന വരുമാന മാർഗ്ഗം കൃഷി തന്നെ. നെൽ‌കൃഷിയാണ്‌ പ്രധാന കൃഷി.  വാഴ, കുരുമുളക് ,രാമച്ചം എന്നിവയും കൃഷി ചെയ്തുവരുന്നു. ഇപ്പോൾ കൃഷിയേക്കാൾ കൂടുതൽ ജനങ്ങൾ വിദേശവരുമാനം ആശ്രയിക്കുന്നു. ഒരുപക്ഷേ ഓരോ വീട്ടിൽനിന്നും ഒന്നിൽ കൂടുതൽ വിദേശ തൊഴിലാളികൾ ഉണ്ടാവും. ഇതിൽ കൂടുതലും ഗൾഫ് മേഖലയിൽ ആണ്‌. 1735 നാടൻ കോഴികളും  (1996 ലെ കണക്ക്) 2 അറവ് ശാലകളും ഈ പഞ്ചായത്തിൽ ഉണ്ട്. 
മന്ദലംകുന്ന്, അണ്ടത്തോട്, പെരിയമ്പലം എന്നീ കടലോര പ്രദേശങ്ങൾ സന്ദർശിക്കാവുന്ന സ്ഥലങ്ങളാണ്. 

മുപ്പതു വർഷത്തിലേറെയായി പുന്നൂക്കാവിൽ സ്ഥിതിചെയ്യുന്ന സപര്യ ഗ്രാമീണ ഗ്രന്ഥശാല പുന്നയൂർക്കുളത്തെ ഏറ്റവും വലിയ ഗ്രന്ഥശാലയും , 

കാസ്കോ കലാവേദി പുന്നയൂർക്കുളത്തെ ഒരു കലാ സാംസ്കാരിക സംഘടനയുമാണ്. ഉപ്പുങ്ങൽ എന്ന പ്രകൃതിരമണീയമായ ഒരു ദ്വീപും പുന്നയുർകുളത്തിൽ ഉൾപ്പെടുന്നു. 

യുവശക്തി എന്ന കലാസാംസ്കാരികവേദി ഉപ്പുങ്ങലിലെ ഒരു യുവസംരംഭമാണ്.

## വാർഡുകൾ
#തങ്ങൾപ്പടി  	 
#നാക്കോല 	
#ചെറായി 	
#ത്രിപ്പററ് 	
#മാവിൻചോട് 	
#പുന്നയൂർക്കുളം 	
#ചമ്മനുർ നോർത്ത് 	
#ചമ്മനുർ സൗത്ത്

 സൗത്ത്‌ 	
#പരൂർ 	 
#ആറ്റുപുറം 	

#ആൽത്തറ 	 
#പുന്നൂക്കാവ് 	
#കടിക്കാട് 	
#പുഴിക്കള 	 
#എടക്കര 	
#പാപ്പാളി 	 
#കുമാരൻപടി 	
#അണ്ടത്തോട് 
#പെരിയമ്പലം

## അവലംബം

*http://www.trend.kerala.gov.in  

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
രിസാല വാരിക

കോഴിക്കോട്ടു നിന്ന് പ്രസിദ്ധീകരിക്കുന്ന ആനുകാലിക വാരികയാണ് **രിസാല**. സന്ദേശം എന്നർത്ഥം വരുന്ന ഒരു അറബി വാക്കാണ് രിസാല.  ഇസ്‌ലാമിക്‌ പബ്ലിഷിംഗ്‌ ബ്യൂറോ (ഐ. പി. ബി)യാണ് ഇതിന്റെ പ്രസാധകർ. 1983 നവംബറിൽ ആരംഭിച്ച രിസാല 1984 ജനുവരി മുതൽ 1988 ഡിസംബർ വരെ മാസികയായി പ്രസിദ്ധീകരിച്ചു. പിന്നീട് 1989 ജനുവരി മുതൽ 1994 മെയ്‌ വരെ ദൈവവാരികയായും 1994 ജൂൺ രണ്ടു മുതൽ ആഴ്ചപ്പതിപ്പായുമാണ് രിസാല പുറത്തിറങ്ങിയത്‌. മതം, സാമൂഹികം, സാംസ്കാരികം, ചരിത്രം, ശാസ്ത്രം, സംഘടന, ആനുകാലികം, കുടുംബം, വിദ്യാഭ്യാസം, രാഷ്ട്രീയം, സാഹിത്യം, അന്തർദേശീയം എന്നീ വിഷയങ്ങൾ കൈകാര്യം ചെയ്തിട്ടുണ്ട്. കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷൻ (എസ്‌. എസ്‌. എഫ്‌) എന്ന വിദ്യാർത്ഥി പ്രസ്ഥാനത്തിന്റെ മുഖപ്പത്രമാണ് രിസാല വാരിക.

പ്രവാസി രിസാല എന്ന പേരിൽ പ്രവാസിമലയാളികൾക്കായി ഒരു പ്രസിദ്ധീകരണവും സുന്നി വിദ്യാർത്ഥി പ്രസ്ഥാനത്തിന്റെ (സുന്നി സ്റ്റുഡന്റ്സ് ഫെഡെറേഷൻ - എസ്.എസ്.എഫ്) പ്രവാസി ഘടകമായ രിസാല സ്റ്റഡി സർക്കിൾ ഗൾഫിൽ പുറത്തിറക്കുന്നുണ്ട്. 2009 ജൂൺ 12 മുതൽ പ്രസിദ്ധീകരിക്കപ്പെടുന്ന പ്രവാസി രിസാല ഇസ്‌ലാമിക ലേഖനങ്ങൾക്കു പുറമേ പ്രവാസി മലയാളികളുടെ പൊതുവായ പ്രശ്നങ്ങളും കൈകാര്യം ചെയ്യുന്നു.

## അവലംബം

## പുറത്തേക്കുള്ള കണ്ണികൾ
* രിസാല വാരിക വെബ്സൈറ്റ്

വർഗ്ഗം:എപി വിഭാഗം സമസ്തയുടെ പ്രസിദ്ധീകരണങ്ങൾ
വർഗ്ഗം:കേരള സ്റ്റേറ്റ്‌ സുന്നി സ്റ്റുഡന്റ്‌സ്‌ ഫെഡറേഷൻ
കാഞ്ച ഐലയ്യ

പകരം=|ലഘുചിത്രം|കാഞ്ച ഐലയ്യ 2018ലെ കോഴിക്കോട് ലിറ്ററേച്ചർ ഫെസ്റ്റിവലിൽ

ഇന്ത്യയിലെ ഒരു സാമൂഹ്യ പ്രവർത്തകനും ഗ്രന്ഥകാരനുമാണ്‌ **കാഞ്ച ഐലയ്യ**. ഇന്ത്യൻ ജാതിവ്യവസ്ഥക്കെതിരായ ദലിത് മുന്നേറ്റത്തിൻറെ സൈദ്ധാന്തികൻ. ഹൈദരാബാദിലെ ഉസ്മാനിയ സർവകലാശാലയിൽ പൊളിറ്റിക്കൽ സയൻസ് വിഭാഗം തലവനാണ്‌. ആദ്യത്തെ ദലിത്ബഹുജൻ ആനുകാലികമായ നലുപുവിൻറെ അമരക്കാരിലൊരാൾ‌.

## ജീവിതരേഖ

ദക്ഷിണേന്ത്യയിലെ ഒരു ഗ്രാമീണ കുടുംബത്തിൽ പിന്നാക്ക ജാതികളിലൊന്നായ കുറുമ ഗൊല്ല സമുദായത്തിൽ  1952 ഒക്ടോബർ 5 ന്‌ ജനനം. ചെറുപ്പത്തിലേ അനുഭവിക്കേണ്ടി വന്ന ജാതിവ്യവസ്ഥയുടെ ക്രൂരതകൾ അദ്ദേഹത്തിൻറെ ആക്റ്റിവിസത്തേയും പ്രത്യയശാസ്ത്രത്തേയും രൂപപ്പെടുത്തിയെടുക്കുന്നതിൽ നിർണ്ണായക പങ്കു വഹിച്ചു. ഉസ്മാനിയ യൂനിവേഴ്സിറ്റിയിൽ നിന്നും രാഷ്ട്ര തന്ത്രത്തിൽ ഡോക്ടറേറ്റ് നേടി. ‘ശ്രീ ബുദ്ധന്റെ രാഷ്ട്രീയ തത്ത്വചിന്ത’യായിരുന്നു ഗവേഷണവിഷയം.

## ആക്റ്റിവിസം

ഇന്ത്യയിലെ ദലിത് ബഹുജന പ്രസ്ഥാനത്തിൻറെ മുന്നണിപ്പോരാളിയായാണ്‌ ഐലയ്യ അറിയപ്പെടുന്നത്. കൂടാതെ ആൾ ഇന്ത്യാ ക്രിസ്ത്യൻ കൌൺസിലുമായും അമേരിക്ക ആസ്ഥാനമായുള്ള ദലിത് ഫ്രീഡം നെറ്റ്‌വർക്കുമായും അദ്ദേഹത്തിനു ബന്ധമുണ്ട്. “ഞാൻ എന്തു കൊണ്ട് ഹിന്ദുവല്ല”, “എരുമദേശീയത, “ദൈവമെന്ന രാഷ്ട്രമീമാംസകൻ: ബ്രാഹ്മണിസത്തോടുള്ള ബുദ്ധൻറെ വെല്ലുവിളി”, തുടങ്ങി ഏറെ പുസ്തകങ്ങളെഴുതിയിട്ടുണ്ട്. കൂടാതെ ദേശീയ ദിനപത്രങ്ങളിലും പ്രസിദ്ധീകരണങ്ങളിലും തുടർച്ചയായി ലേഖനങ്ങളെഴുതുന്നു. കാഞ്ച ഐലയ്യയുടെ ഏറ്റവും പുതിയ പുസ്തകമാണ്‌ പോസ്റ്റ് ഹിന്ദു ഇന്ത്യ (Post-Hindu India). സെയ്ജ് പബ്ലിക്കേഷനാണ്‌ ഇത് പ്രസിദ്ധീകരിച്ചിട്ടുള്ളത്.

## അവലംബം

## ഇതും കാണുക
*വൈ ഐ ആം നോട്ട് എ ഹിന്ദു

വർഗ്ഗം:1952-ൽ ജനിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:ജീവചരിത്രം
വർഗ്ഗം:ഇന്ത്യൻ എഴുത്തുകാർ
വർഗ്ഗം:ഇന്ത്യയിലെ ദളിത് എഴുത്തുകാർ
വർഗ്ഗം:ദലിത് പ്രവർത്തകർ
വർഗ്ഗം:പൗരാവകാശ പ്രവർത്തകർ
വർഗ്ഗം:ദലിത് എഴുത്തുകാർ
ചെങ്ങരൂർ

പത്തനംതിട്ട ജില്ലയിൽ മല്ലപ്പള്ളി താലൂക്കിലെ കല്ലൂപ്പാറ പഞ്ചായത്തിലുള്ള ഒരു ഗ്രാമമാണ്‌ **ചെങ്ങരൂർ**. തിരുവല്ല, ചങ്ങനാശേരി എന്നീ പട്ടണങ്ങൾക്കു കിഴക്കും മല്ലപ്പള്ളിക്ക് പടിഞ്ഞാറുമായും ഈ ഗ്രാമം സ്ഥിതി ചെയ്യുന്നു.

## എത്തിച്ചേരുന്ന വിധവും പ്രധാന സ്ഥാപനങ്ങളുടെ സ്ഥാനവും
തിരുവല്ലയിൽ നിന്നും മല്ലപ്പള്ളിയിലേക്കുള്ള വഴിയിൽ ഏതാണ്ട് 11 കിലോമീറ്റർ കിഴക്കോട്ട് സഞ്ചരിച്ചാൽ ചെങ്ങരൂർചിറ എന്ന സ്ഥലത്ത് എത്തും. ഇരു വശങ്ങളിലും പുഞ്ചപ്പാടം കാണാം. ഇവിടെ ഒരു ആശുപത്രിയുണ്ട്. 1/2 കി മീ മുമ്പോട്ടു പോയാൽ ചെങ്ങരൂർ പള്ളിയായി. ഇതു ഓർത്തഡോക്സ് പള്ളിയാണ്‌. ഇവിടെ നിന്നു വലത്തോട്ട് കല്ലൂപ്പറയ്ക്കൂ പോകാം. ശാസ്താക്ഷേത്രം ഈ വഴിക്കാണ്‌. വെട്ടിഞായത്തിൽ ക്ഷേത്രവും ഈ വഴിക്കാണ്‌. തൊട്ടടുത്ത കവലയിലും പള്ളിയുണ്ട്, അത് മലങ്കര കത്തോലിക്കാസഭയുടെ പള്ളിയാണ്. സഹകരണ ബാങ്ക് ഇവിടെയാണ്‌.അടുത്തത് കോൺവെന്റ് ജങ്‌ഷനാണ്‌. സെന്റ് തെരേസാസ് ഗേൾസ് ഹൈസ്ക്കൂൾ ഇവിടെയാണ്‌. മഠവും ഉണ്ട്. പുതിയ ബി എഡ് കോളേജും ഇവിടെത്തന്നെ.

ഇനി കടുവാക്കുഴി കവല. ഇവിടെ നിന്നു വലത്തോട്ടുള്ള പഞ്ചായത്തു വഴി ഗ്രാമത്തിന്റെ ഉൾപ്രദേശത്തു കൂടി കത്തോലിക്കാപള്ളി ജങ്ഷനിലെത്തും.വീണ്ടും മുമ്പോട്ടു പോയാൽ മടുക്കോലി ആയി.

ചെങ്ങരൂർ ഗ്രാമത്തിന്റെ വടക്കു കിഴക്കേ അതിർത്തിയാണ്‌ ഇത്. ഇവിടെ ശ്രീ ശുഭാനന്ദാശ്രമവും പൊയ്കയിൽ ശ്രീകുമാര ഗുരുദേവ ആശ്രമവും ഉണ്ട്.thumb|883x883px| 1,തിരുവല്ലാ റൂട്ട്‌. 2,മല്ലപ്പള്ളിറൂട്ട്‌. 3,ചക്കുമ്മൂട്‌. 4,അരീക്കൽ. 5,കടമാങ്കുളം. 6,തോട്‌. 7,പനയമ്പാല തോട്‌. 8,ശസ്താ മെഡിക്കൽ ആശുപത്രി. 9,ഓർത്തഡോക്സ്‌ പള്ളി. 10,മിൽമ. 11,വായനശാല. 12,വെട്ടിഞായത്തിൽ ക്ഷേത്രം. 13,ശാസ്താക്ഷേത്രം. 14,കത്തോലിക്കാ പള്ളി.15,സെന്റ്‌ തെരേസാസ്‌ ബെഥനി കോണ്‌വെന്റ്‌ ഗേൾസ്‌ ഹൈസ്കൂൾ.16,മാർ സെവേറിയോസ്‌ ട്രെയിനിംഗ്‌ കോളേജ്‌.17കടുവാക്കുഴി.18,ചെങ്കൽ കോളനി.19, കാഞ്ഞിരത്തുങ്കൽ. 20,മടുക്കോലി. 21,പുതുശ്ശേരി. 22,പനക്കീഴ്‌. 23,കണമൂട്ടിൽ. 24,സെന്റ്‌ ജോർജ്‌ ഇംഗ്ലീഷ്‌ മീഡിയം സ്കൂൾ. 25, പൂതാമ്പുറം സെന്റ്‌ ജോർജ്‌ എൽ പി സ്കൂൾ.26, തീപ്പെട്ടി കമ്പനി. 27,എൻ എസ്‌ എസ്‌ കരയോഗം.28,ശ്രീ ശുഭാനന്ദാശ്രമം.29,ശ്രീ കുമാരഗുരുദേവാശ്രമം.30,കല്ലൂപ്പാറ റൂട്ട്‌.31,കാണിക്കമണ്ഡപം. 32,ലക്ഷംവീട്‌ കോളനി.(പച്ച വര - തോടുകൾ. കറുപ്പു വരകൾ - റോഡുകൾ|പകരം=|നടുവിൽ

## പ്രധാന ആകർഷണങ്ങൾ

* ചെങ്ങരൂർചിറ 
* വാക്കയിൽ കടവ്, മുണ്ടിയപ്പള്ളി
* പൊയ്കയിൽചിറ

## വിദ്യാലയങ്ങൾ
* സെയിന്റ്  തെരേസാസ് ബെഥനി എച്ച് എസ് സ്കൂൾ
* ലിറ്റിൽഫ്ലവർ ഇംഗ്ലീഷ് മീഡിയം എൽ. പി സ്കൂൾ
* പൂതമ്പുറം സെന്റ് ജോർജ്ജ് എൽ പി സ്കൂൾ
* സെന്റ് ജോർജ് ഇംഗ്ലീഷ് മീഡിയം സ്കൂൾ
* മാർ സെവേറിയോസ് ടീച്ചർ ട്രെയിനിംഗ് കോളേജ്

## ഹൈന്ദവ ക്ഷേത്രങ്ങൾ

* വെട്ടിഞായത്തിൽ ദേവി ക്ഷേത്രം
* വടവന ദേവി ക്ഷേത്രം
* ഗുരു മന്ദിരം, പൊയ്ക
* ശ്രീ ശുഭാനന്ദാശ്രമം
* പിആർഡിഎസ് ദിവ്യമാതാ ശാഖ മന്ദിരം

## ക്രിസ്ത്യൻ ദേവാലയങ്ങൾ

* സെയിന്റ്  ജോർജ് ഓർത്തഡോൿസ്‌ പള്ളി, ചെങ്ങരൂർ (ചെങ്ങരൂർ പള്ളി)
* സെയിന്റ്  ജോർജ് മലങ്കര കത്തോലിക്കാ പള്ളി, ചെങ്ങരൂർ
* സെയിന്റ്  ജോർജ് ഓർത്തഡോൿസ്‌ പള്ളി, വെള്ളാംപൊയ്ക 
* മാർ ഗ്രിഗോറിയോസ് ഓർത്തഡോക്സ് പള്ളി, മുണ്ടിയപള്ളി

## അവലംബം

വിഭാഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
എകീൻ

thumb|സ്ട്രോബെറിയുടെ ഉപരിതലത്തിലുള്ള എകീനുകൾ
പുഷ്പിക്കുന്ന സസ്യങ്ങൾ ഉൽപ്പാദിപ്പിക്കുന്ന ഒരു തരം ശുഷ്കഫലങ്ങളാണ് **എകീനുകൾ** (**എകീനിയം**, **എകീനോകാർപ്പ്** എന്നീ പേരുകളിലും അറിയപ്പെടുന്നു). സ്ട്രോബെറിയുടെ പുറത്തുണ്ടാകുന്ന ചെറിയ കുരുക്കൾ എകീനുകൾക്കുദാഹരണമാണ്.

ഒരു വിത്തുള്ള, അസ്ഫുടശീലത്തോടുകൂടിയ (Indehiscent) ശുഷ്കഫലങ്ങളാണ് എകീനുകൾ. ചെറുതും അധോജനിയുമായ അണ്ഠാശയത്തിൽ നിന്നാണ് എകീനുകൾ ഉണ്ടാകുന്നത്. വിത്ത് ഫലഭിത്തിയോടു മുട്ടിയാണിരിക്കുന്നതെങ്കിലും അതിനോടു ചേരാതെ അകന്നുനിൽക്കുന്നു. സാധാരണയായി വിയുക്തജനിപുടത്തിൽ കൂട്ടമായാണ് എകീനുകൾ ഉണ്ടാകുന്നത്. റനൺകുലേസി (Ranunculaceae) കുടുംബത്തിലെ മിക്ക സസ്യഫലങ്ങളും എകീനുകളാണ്. ചില എകീനുകൾ പ്രത്യേക സ്വഭാവത്തോടു കൂടിയവയാണ്. ഉദാഹരണമായി ക്ല്മാറ്റിസ് (Clematis), ആനിമൊൺ (Anemone) എന്നീ ചെടികളിലെ എകീനുകളുടെ അഗ്രത്തുള്ള വർത്തിക (Style) നീളമുള്ളതും തുവൽ പോലെയുള്ളതുമാണ്. അതിനാൽ ഇവയുടെ വായുപ്രകീർണനം (Wind dispersal) വളരെ എളുപ്പംനടക്കുന്നു. റനൺകുലസ് ആർവെൻസീസ് (Ranunculus arvensis) എന്ന സസ്യത്തിലെ എകീനുകളുടെ അഗ്രഭാഗം വളഞ്ഞ് കൊളുത്തുമാതിരിയിരിക്കും. ജന്തുക്കൾ മുഖേനയുള്ള പ്രകീർണനത്തിനു ഇതു സഹായകമാണ്. ആനിമൊൺ ഹെപ്പാറ്റിക്ക (Anemone hepatica), റനൺകുലസ് ഫെക്കെറിയ (Ranunculus ficaria), അഡൊനിസ് വെർണാലിസ് (Adonis vernalis) മുതലായ ചെടികളുടെ എകീനുകൾ ഒരുതരം സുഗന്ധതൈലം ഉല്പാദിപ്പിക്കുന്നു. ഇത് ഉറുമ്പുകളെ ആകർഷിക്കുകയും അതുവഴി എളുപ്പത്തിൽ വിത്തുവിതരണം നടക്കുകയും ചെയ്യും. 

## അവലംബം



## ബാഹ്യകണ്ണികൾ
* സസ്യശാസ്ത്ര സൂചിക 

വർഗ്ഗം:സസ്യഭാഗങ്ങൾ
സ്നേഹസംവാദം (മാസിക)

ഇസ്ലാമിക പ്രബോധനം ലക്ഷ്യമാക്കി നിച്ച് ഓഫ് ട്രൂത്ത് കൊച്ചിയിൽ നിന്നും പുറത്തിറക്കുന്ന പ്രസിദ്ധീകരണമാണ് സ്നേഹ സംവാദം മാസിക. ഇസ്ലാമിനെ വിമർശിക്കുന്നവർക്ക് വേണ്ടിയൂള്ള വേദി എന്നാണ് ഈ മാ‍സികയെ ഇതിൻറെ അണിയറ പ്രവർത്തകർ വിശേഷിപ്പിക്കുന്നത്. ഇസ്ലാമിനെതിരെയുള്ള ഏതു തരം വിമർശനങ്ങൾ ഉന്നയിക്കാനും വിമർശനാത്മക ലേഖനങ്ങൾ എഴുതാനും സ്നേഹ സംവാദം മാസിക അതിൻറെ താളുകൾ നീക്കിവെക്കുന്നു എന്ന് മാസിക അവകാശപ്പെടുന്നു. ഹൈന്ദവത ഇസ്ലാം, ബൈബിളിന്റെ ദൈവികത തുടങ്ങിയ വിഷയങ്ങളിൽ ദീർഘകാലമായി തുടരുന്ന ലേഖന പരമ്പര പ്രസിദ്ധീകരിക്കുന്നുണ്ട്. എം.എം.അക്ബർ ആണ് ഇപ്പോഴത്തെ പത്രാധിപർ.

## അവലംബം


വർഗ്ഗം:ഇസ്‌ലാമികമാസികകൾ
ഇസ്ലാമിക പ്രഖ്യാപനം

ഇസ്ലാമിക ചിന്തകനും ബോസ്നിയൻ പ്രസിഡൺടുമായിരുന്ന അലിജാ ഇസ്സത്ത് ബെഗോവിച്ചിന്റെ വളരെ പ്രസിദ്ധമായ ഒരു ഗ്രന്ഥമാണ് **ഇസ്ലാമിക പ്രഖ്യാപനം**. 1969-70 കളിൽ സരയാവോയിൽ പ്രസിദ്ധീകരിക്കപ്പെടുകയും 1990ൽ പുനപ്രസിദ്ധീകരിക്കപ്പെടുകയും ചെയ്ത ഇസ്ലാമിക പ്രഖ്യാപനം ഇസ്ലാമിനേയും ആധുനികരണത്തേയും കുറിച്ച മൂർ‌ത്തമായ ആശയങ്ങൾ മുന്നോട്ടു വെക്കുന്നു. പാൻ ഇസ്ലാമിസ്റ്റ് ചിന്തകനായ ബെഗോവിച്ചിൻറെ ഈ ഗ്രന്ഥമാണ്‌ അദ്ദേഹത്തിൻറെ തടവിൽ കലാശിച്ച 1983ലെ സരായെവോ വിചാരണക്ക് കാരണമായി പറയപ്പെട്ടത്. ഗ്രന്ഥം സോഷ്യലിസ്റ്റ് വിരുദ്ധവും ഇസ്ലാമിക മൗലികവാദപരവുമാണെന്ന് നിരീക്ഷിച്ച യൂഗോസ്ലാവിയയിലെ കമ്മ്യൂണിസ്റ്റ് കോടതി അദ്ദേഹത്തിന് 13 വർ‌ഷത്തെ തടവുശിക്ഷ വിധിക്കുകയാണുണ്ടായത്. 

മുസ്ലിം ലോകത്തെ ആധുനികരണ പ്രക്രിയ ഖുർ‌ആനികവും ഇസ്ലാമികവുമായ അടിത്തറകളിലായിരിക്കണം കെട്ടിപ്പൊക്കേണ്ടതെന്ന് ഈ ഗ്രന്ഥത്തിൽ അദ്ദേഹം ശക്തമായി വാദിക്കുന്നു. തദടിസ്ഥാനത്തിൽ തുർക്കിയിലെ കമാൽ അത്താ തുർ‌ക്കിൻറെ പരിഷ്കാരങ്ങളെ അദ്ദേഹം തള്ളിക്കളയുന്നു.

വിഭാഗം:ഗ്രന്ഥങ്ങൾ
മോഡം

[thumb|270px|right|[Motorola|മോട്ടറോളയുടെ 28.8 kbit/s സീരിയൽ പോർട്ട് മോഡം]]

ടെലിഫോൺ ശൃംഖലയിലൂടെ കമ്പ്യൂട്ടറുകൾ തമ്മിലുള്ള വിവരവിനിമയം സാധ്യമാക്കുന്നതിനുള്ള ഉപകരണമാണ്‌ **മോഡം**. കമ്പ്യൂട്ടറിനും ടെലിഫോൺ ലൈനിനും ഇടയിലാണ്‌ മോഡം ഘടിപ്പിക്കുന്നത്. കമ്പ്യൂട്ടറിൽ നിന്നുള്ള ഡിജിറ്റൽ വിവരങ്ങളെ ടെലിഫോൺ ശൃംഖലയിലെ അനലോഗ് തരംഗവുമായി കലർത്തി മറ്റൊരിടത്തേക്ക് അയക്കുകയും അവിടെയുള്ള മറ്റൊരു മോഡം ഈ അനലോഗ് തരംഗത്തിൽ നിന്നും ഡിജിറ്റൽ വിവരങ്ങളെ വേർതിരിച്ച് കമ്പ്യൂട്ടറിനു നൽകുന്നു.

മോഡുലേഷൻ ഡീമോഡുലേഷൻ എന്നീ വാക്കുകളീൽ നിന്നാണ് മോഡം എന്നവാക്ക് ഉണ്ടായത്.ഒരു മോഡുലേറ്ററിന്റെ ധർമ്മം ഡിജിറ്റൽ സിഗ്നലുകളെ അനലോഗ് സിഗ്നലുകളാക്കി മാറ്റുക എന്നതാണ്.ഇത് പ്രാവർത്തികമാക്കുന്നത് എ.എസ്.കെ,എഫ്.എസ്.കെ,പി.എസ്.കെ,അഥവാ ക്യു.എ.എം എന്നീ സംവിധാനങ്ങലിലൂടേയാണ്.ഡിമോഡുലേറ്ററ് അനലോഗ് സിഗ്നലുകളെ ഡിജിറ്റൽ സിഗ്നലുകളാക്കി മാറ്റുന്നു.പേഴ്സണൽ കമ്പ്യൂട്ടറുകളുമായി ആന്തരികമായോ ബാഹ്യമായോ ബന്ധിപ്പിച്ചിട്ടുള്ള മോഡമാണ് സിഗ്നലുകളെ ഒന്നിൽ നിന്നും മറ്റൊന്നിലേക്ക് മാറ്റുന്നത്.ഈ സിഗ്നലുകൾ വഹിക്കുന്നത് പൊതുവായ വിവരശേഖരണത്തിന് (public access)സാദ്ധ്യമായ ഫോൺ ലൈനുകളിലൂടെയായിരിക്കും.

ടെലിഫോൺ ശൃംഖലയ്ക്കു പുറമേ കേബിൾ ശൃംഖലകളിലൂടെയുള്ള വിവരവിനിമയത്തിനും മോഡം ഉപയോഗപ്പെടുത്തുന്നുണ്ട്.
## സം‌പ്രേഷണനിരക്ക്
മോഡങ്ങളെ താണവേഗതയുള്ളവ,ഉയർന്ന വേഗതയുള്ളവ എന്നിങ്ങനെ വിശേഷിപ്പിക്കാറുണ്ട്.ഒരു സെക്കന്റിൽ എത്ര ബിറ്റുകൾ അയക്കാനോ സ്വീകരിക്കാനോ ഉള്ള കഴിവിനേയാണ് ഇതുകൊണ്ടുദ്ദേശിക്കുന്നത്.സാധാരണയായി ഉപയോഗത്തിലുള്ള മോഡങ്ങളെ അറിയുന്നതിനുമുൻപ് ചില പദങ്ങൾ ആദ്യം പരിചയപ്പെടേണ്ടതുണ്ട്.
### ബാൻഡ് വിഡ്ത്
ഏതൊരു മാദ്ധ്യമത്തിലൂടേയാണോ സം‌പ്രേഷണം നടത്തുന്നത് ഏതുതരത്തിലുള്ള കോഡ്‌ഭാഷാസം‌വിധാനമാണ് (encoding) ഉപയോഗിച്ചിരിക്കുന്നതെന്നും മാദ്ധ്യമത്തിന്റെ ബാൻഡ്‌വിഡ്ത് എത്രയെന്നും അറിഞ്ഞിരിക്കണം.ഓരോ ലൈനിനും സം‌പ്രേഷണം ചെയ്യാൻ സാധിക്കുന്ന ആവർത്തിക്ക് ഒരു രംഗം അഥവാ ഒരു പരിധിയുണ്ട്(range). ആവൃത്തി വളരെ ചെറുതാണെങ്കിൽ ലൈനിന്റെ ധാരിതയെ(capacitance) തരണം ചെയ്യാൻ സാധിക്കില്ല.ആവൃത്തി വളരെ വലുതാണെങ്കിൽ ലൈനിന്റെ പ്രേരകത്വത്തെ(inductance) തടസപ്പെടുത്തും.ഓരോ ലൈനിനും സം‌പ്രേഷണം ചെയ്യാവുന്ന ആവർത്തിക്ക് ഉയർന്ന പരിധിയും താഴ്ന്ന പരിധിയുമുണ്ട്.ഓരോ ലൈനിനുമുള്ള ഈ രംഗത്തേയാണ് ബാൻഡ്വിഡ്‌ത് എന്ന് പറയുന്നത്.

ഒരു ടെലിഫോൺ ലൈനിനു സാധാരണയായി 3000ഹെർട്സ് ബാൻഡ്‌വിഡ്‌ത് ആണ് ഉള്ളത്.
### മോഡം സ്പീഡ്
അനലോഗിനെ ഡിജിറ്റൽ ആക്കി മാറ്റുന്ന പ്രവർത്തനങ്ങൾ പ്രധാനമായും 4 രീതിയിലാണ് നടക്കുന്നത്.എ.എസ്.കെ,എഫ്.എസ്.കെ,പി.എസ്.കെ,ക്യു.എ.എം എന്നിങ്ങനെ.ഈ ഓരോ പരിവർത്തനത്തേയും ആധാരമാക്കിയാണ് മോഡം സ്പീഡ് കണക്കാക്കുന്നത്.
## മോഡം സ്റ്റാൻഡേർഡുകൾ
* ബെൽ മോഡം
1970കളിൽ ബെൽ ടെലിഫോൺ കമ്പനി പുറത്തിറക്കിയ ആദ്യ വാണിജ്യാടിസ്ഥാനത്തിലുള്ള മോഡമാണ് ബെൽ മോഡം.പ്രധാനമായും ആറ് ശ്രേണികളാണ് ഇതിനുള്ളത്.103/113 ശ്രേണി, 202ശ്രേണി,212ശ്രേണി,201ശ്രേണി,208ശ്രേണി,209ശ്രേണി എന്നിങ്ങനെ.
* ഐ.റ്റി.യു-റ്റി മോഡം സ്റ്റാൻഡേർഡ്
* ഇന്റലിജന്റ് മോഡം

## വിവിധ തരം മോഡങ്ങൾ
* കേബിൾ മോഡം
കേബിൾ മോഡം സ്പ്ലിറ്റർ എന്ന സം‌വിധാനം ഉപയോഗിക്കുന്നു.ഡൗൺലോഡിങ് നിരക്ക് 3-10Mbpsനും അപ്ലോഡിങ് നിരക്ക് 500Kbpsനും 1Mbpsനും ഇടക്കാണ്.
* ഡിഎസ്എൽ മോഡം
## അവലംബം
B.Forouzan,Introduction to Data Communication and Networking,Tata McGraw Hill
 
വർഗ്ഗം:കമ്പ്യൂട്ടർ ശൃംഖലകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
ജോഗീന്ദർ ശർമ

**ജോഗീന്ദർ ശർമ** ഒരു ഇന്ത്യൻ ക്രിക്കറ്ററാണ്. 1983 ഒക്ടോബർ 23ന് ഹരിയാനയിലെ റോഹ്തകിൽ ജനിച്ചു. വളരെ കുറച്ച് മത്സരങ്ങളിലേ ദേശീയ ടീമിന് വേണ്ടി കളിച്ചിട്ടുള്ളൂ. വലം കയ്യൻ ബാറ്റ്സ്മാനും വലം കയ്യൻ മീഡിയം ഫാസ്റ്റ് ബൗളറുമാണ്. ഒരു ഓൾ റൗണ്ടറാണെങ്കിലു ബൗളിങ്ങിലാണ് കൂടുതക് മികച്ച പ്രകടനം കാഴ്ചവെച്ചിട്ടുള്ളത്. ജോഗീന്ദർ ശർമയുടെ ബാറ്റിങ് ശൈലിയും ഫാസ്റ്റ് ബൗളിങും ഇന്ത്യയുടെ എക്കലത്തെയും മികച്ച ഓൾ റൗണ്ടർമാരിൽ ഒരാളായ കപിൽ ദേവിന്റേതിന് സമാനമായതിനാൽ പലപ്പോഴും ഇവർ തമ്മിൽ താരതമ്യം ചെയ്യപ്പെടാറുണ്ട്. ഹരിയാന ടീം അംഗമായ ജോഗീന്ദർ 2002-03ലെ രഞ്ജി ട്രോഫിയിൽ മധ്യപ്രദേശിനെതിരേയുള്ള മത്സരത്തിൽ ഫസ്റ്റ് ക്ലാസ് ക്രിക്കറ്റിലെ അരങ്ങേറ്റം നടത്തി. അരങ്ങേറ്റ മത്സരത്തിൽ 81 റൺസും 84 റൺസ് വിട്ടു‌കൊടുത്ത് 11 വിക്കറ്റും നേടിക്കൊണ്ട് മികച്ച പ്രകടനം കാഴ്ചവെച്ചു. ഏകദിനത്തിലെ അരങ്ങേറ്റം നടന്നത് 2004ലെ ഇന്ത്യയുടെ ബംഗ്ലാദേശ് പര്യടനത്തിലാണ്. 2007 ട്വെന്റി20 ലോകകപ്പ് ടീമിലും ജോഗീന്ദർ ഇടം നേടി. പാകിസ്താനെതിരെ നടന്ന ഫൈനലിൽ അവസാന ഓവർ എറിഞ്ഞ് ഇന്ത്യയുടെ വിജയം പൂർത്തിയാക്കിയത് ഇദ്ദേഹമായിരുന്നു.

വർഗ്ഗം:1983-ൽ ജനിച്ചവർ

വർഗ്ഗം:ഒക്ടോബർ 23-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വെലോസിറാപ്റ്റർ

മാംസഭുക്കുകളായ ദിനോസറുകളിൽ 'വേഗക്കള്ളൻ' എന്നറിയപ്പെടുന്ന ഇടത്തരം വലിപ്പമുള്ള ദിനോസറുകളാണ്‌ **വെലോസിറാപ്റ്റർ** . ഡ്രോമയിയോസോറിഡ് തേറാപോഡ് വിഭാഗത്തിൽപ്പെടുന്ന ഈയിനം ദിനോസറുകൾ ഏകദേശം 83 മുതൽ 70 ദശലക്ഷം വർഷങ്ങൾക്ക് മുമ്പ് അതായത് ക്രാറ്റേഷ്യസ് യുഗത്തിന്റെ ഉത്തരഘട്ടത്തിൽ ജീവിച്ചിരുന്നവയാണെന്ന് കണക്കാക്കപ്പെടുന്നു.വെലോസിറാപ്റ്ററിന്റെ ഫോസ്സിൽ പ്രധാനമായും ലഭിച്ചിരിക്കുന്നത് മംഗോളിയയിൽനിന്നാണ്‌. ജൂറാസിക്ക് പാർക്ക് എന്ന ഹോളിവുഡ് സിനിമയിൽ ഈയിനം ദിനോസറുകളുടെ പരിഷ്‌ക്കരിച്ച രൂപമാണ്‌ ചിത്രീകരിച്ചിരിക്കുന്നത്.

ഡ്രോമയിയോസോറിഡ് വിഭാഗത്തിൽപ്പെട്ട മറ്റു ദിനോസറുകളായ ഡൈനൊനിക്കസ്, അച്ചിലോബേറ്റർ തുടങ്ങിയവയിൽനിന്നെല്ലാം വ്യത്യസ്തമായി ചെറിയ ശരീരഘടനയൊടുകൂടിയ ദിനോസറാണ്‌ വെലോസിറാപ്റ്റർ. ടർക്കിയുടെ വലിപ്പവും നീളമേറിയ വാലും, ചിറകുകളുമൊക്കെയുള്ള വെലോസിറാപ്റ്ററുകൾ രണ്ട്കാലിൽ നടക്കുന്ന ജീവികളായിരുന്നു. ഇരുകാല്പ്പാദങ്ങളിലും മൂർച്ചയേറിയ നഖങ്ങൾ ഇവയ്ക്കുണ്ടായിരുന്നു.ഇരയെ കീറിമുറിക്കാനായിരിക്കാം ഈ നഖങ്ങൾ പ്രധാനമായും ഉപയോഗിച്ചിരുന്നത്. ചെറിയ ശിരസ്സുള്ള ഇവയുടെ നീളമേറിയ  അതേസമയം വലിപ്പം കുറഞ്ഞ തലയോട് മറ്റുള്ള ദിനോസർ ഫോസിലുകളിൽ നിന്നും ഇവയെ എളുപ്പം തിരിച്ചറിയാൻ സഹായിക്കുന്നു.

## ശരീര ഘടന
ഇടത്തരം വലിപ്പമുള്ള ദിനോസറുകളായിരുന്നു  വെലോസിറാപ്റ്ററുകൾ. പൂ ർണ്ണവളർച്ചയെത്തിയ വെലോസിറാപ്റ്ററിന്‌ 2.07 മീറ്റർ (6.7 അടി) നീളവും 0.5 മീറ്റർ (1.6 അടി) ഉയരവും ഉണ്ടായിരിക്കും. ശരീരഭാരം ഏകദേശം 15 കിലോഗ്രാം വരെയാണ്‌ കണക്കാക്കപ്പെട്ടിരിക്കുന്നത്. മുകളിലോട്ട് വളഞ്ഞ രീതിയിലുള്ള തലയോടിന് ഏകദേശം 250 മില്ലിമീറ്റർ നീളമുണ്ടാവും. താടിയെല്ലിന്റെ ഇരുവശങ്ങളിലുമായി 26-28 പല്ലുകൾ വീതമുണ്ടാവും.വെലൊസിറാപ്റ്ററിന്റെ കുറിയ കൈകളിൽ മൂന്നുവീതം കൂർത്ത് വളഞ്ഞ നഖങ്ങൾ കാണാം.

## ചരിത്രം
1922-ൽ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയുടെ ആഭിമുഖ്യത്തിൽ മംഗോളിയയിലെ ഗോബി മരുഭൂമിയിൽ നടത്തിയ പര്യവേക്ഷണത്തിലാണ്‌ വേലോസിറാപ്റ്ററിന്റെ ഫോസിൽ ആദ്യമായി കണ്ടെത്തിയത്. പൂർണ്ണമായും തകർന്നടിഞ്ഞിരുന്ന ഈ തലയോടിന്റെ ഫോസിൽ മുഴുവനായി പുനക്രമീകരിക്കാൻ ശാസ്ത്രഞ്ന്മാർക്ക് കഴിഞ്ഞു.1924-ൽ മ്യൂസിയം പ്രസിഡന്റായിരുന്ന ഹെൻട്രി ഫെയർഫീൽഡ് ഓസ്ബോൺ ഈ പുതിയയിനം ദിനോസറിന്‌ വെലോസിറാപ്റ്റർ എന്ന് നാമകരണം ചെയ്തു.

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
സഹീർ ഖാൻ

**സഹീർ ഖാൻ** ഒരു ഇന്ത്യൻ ക്രിക്കറ്ററാണ്. 1978 ഒക്ടോബർ 7ന് മഹാരാഷ്ട്രയിലെ അഹമ്മദ്നഗർ ജില്ലയിലെ ശ്രീരം‌പൂർ പട്ടണത്തിൽ ജനിച്ചു. 2000 മുതൽ ഇന്ത്യൻ ക്രിക്കറ്റ് ടീമിലെ അംഗമാണ്. ടെസ്റ്റിൽ ബംഗ്ലാദേശിനെതിരെ ധാക്കയിലും ഏകദിനത്തിൽ കെനിയക്കെതിരെ നെയ്റോബിയിലും അരങ്ങേറ്റം നടത്തി. ഇടം കയ്യൻ പേസ് ബൗളറായ സഹീറിനെ ശ്രദ്ധേയനാക്കിയത് പന്ത് രണ്ട് ദിശയിലേക്കും സ്വിങ് ചെയ്യിക്കാനുള്ള കഴിവാണ്. ടെസ്റ്റിൽ പതിനൊന്നാമനായി ബാറ്റിങ്ങിനിറങ്ങി ഏറ്റവും കൂടുതൽ റൺസ് നേടിയതിന്റെ റെക്കോർഡ് ഇദ്ദേഹത്തിനാണ്. ആദ്യ വർഷങ്ങളിൽ ഇന്ത്യയുടെ പേസ് ആക്രമണത്തെ നയിക്കാനായെങ്കിലും 2003, 2004 വർഷങ്ങളിൽ പരിക്കുമൂലം ടീമിൽ നിന്ന് പുറത്തുപോകേണ്ടി വന്നു. മടങ്ങിവന്നെങ്കിലും ഒരു വർഷത്തിനുള്ളിൽ-2005ൽ- വീണ്ടും ദേശീയ ടീമിലെ സ്ഥാനം നഷ്ടപ്പെട്ടു. അതിനുശേഷം ആഭ്യന്തര ക്രിക്കറ്റിൽ മികച്ച പ്രകടനം കാഴ്ചവെച്ച സഹീറിനെ ദേശീയ ടീമിലേക്ക് മടക്കിവിളിച്ചു. 
## അവലംബം


വർഗ്ഗം:1978-ൽ ജനിച്ചവർ

വർഗ്ഗം:ഒക്ടോബർ 7-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
ആർതർ സി. ക്ലാർക്ക്

**ആർതർ സി ക്ലാർക്ക് ** (ഡിസംബർ 16, 1917 – മാർച്ച് 19 2008  ) 1917 ൽ ഇംഗ്ലണ്ടിൽ ജനിച്ചു.   1956 മുതൽ ശ്രീലങ്കയിലെ കൊളംബൊയിലാണ്‌ താമസിച്ചുവന്നിരുന്നത്‌.  1945-ൽ ഉപഗ്രഹവാർത്താവിനിമയം എന്ന ആശയം അവതരിപ്പിച്ചു. 1962-ൽ പോളിയൊ ബാധിച്ച ഇദ്ദേഹം താൽക്കാലികമായി രോഗ വിമുക്തനായെങ്കിലും അവസാന വർഷങ്ങളിൽ വീൽചെയറിൽ ആയിരുന്നു.   ശാസ്ത്ര-സാങ്കേതിക നോ‍വലുകളുടെ എണ്ണത്തിൽ സെഞ്ചുറി തികച്ച ഇദ്ദേഹം തന്റെ സങ്കല്പങ്ങൾ ഒരി‍ക്കലും ഭൂമിയുടെ അതിരുകളിൽ തളച്ചില്ല.   മനുഷ്യരാശിയുടെ ഭാഗധേയം ഭൗമാതിർത്തികൾക്കപ്പുറമാണന്ന ദർശനം, 1968 ൽ *[[2001 എ സ്പേസ്സ് ഒഡിസ്സി (ചലച്ചിത്രം)|2001 എ സ്പേസ്സ് ഒഡിസ്സി]]* എന്ന ചലച്ചിത്രത്തിനു നിമിത്തമായി.മാനവരാശിയുടെ ചരിത്രത്തിലെ ഏറ്റവും വലിയ ദുരന്തം ധാർമ്മികതയെ മതങ്ങൾ ഹൈജാക്ക് ചെയ്യ്ത സംഭവമാണെന്ന നിരീക്ഷണം ഇദ്ദേഹത്തിന്റെ താണ്.

## സ്വപ്നങ്ങൾ
അദ്ദേഹത്തിന്റെ സ്വപനങ്ങൾ‍ ഇനിയുമുണ്ട് - അണുശക്തി ചലകമാക്കുന്ന റോക്കറ്റുകൾ. ആറ്റം സംയോജനത്തിലൂടെ*സംശുദ്ധ ഊർജ്ജം*, റോക്കറ്റ് ഉപയോഗിക്കാതെ ഭ്രമണപഥത്തിലേക്ക് സാമഗ്രികൾ എത്തിക്കാനുള്ള *സ്പേസ് എലിവെറ്റർ* തുടങ്ങിയവ അതിൽപ്പെടുന്നു.

## സ്വപ്ന സാക്ഷാത്കാരം
ഭൂസ്ഥിര ഭ്രമണപഥത്തിൽ ആദ്യവാർത്താവിനിമയ ഉപഗ്രഹം എത്തിയത് 1964- ൽ.   ഇന്ന് ഇന്ത്യയുടെ ഇൻസാറ്റ് ഉൾപ്പെടെ രജ്യാന്തര വാർത്താവിനിമയവും ടെലിവിഷൻ ‍സംപ്രേഷണവും സാദ്ധ്യമാകുന്ന നൂറുകണക്കിനു വാർത്താ വിനിമയ ഉപഗ്രഹങ്ങൾ ഈ **ക്ലാക്ക് ഒർബിറ്റിൽ** ഉണ്ട്.  സി ക്ലാക്ക് എന്ന ബ്രിടീഷുകാരൻ 1945 ലാണു "വയർലസ്സ് വേൾട്" എന്ന ബ്രിട്ടീഷ് പ്രസിദ്ധീകരണത്തിലൂടെ *വാർത്താവിനിമയഉപഗ്രം" ഏന്ന ആശയം ആദ്യമായി *'എക്സ്ട്രാ ടെറസ്ട്രിയൽ വേൾഡ്''' എന്ന ലേഖനത്തിലൂടെ പുറത്തു വിട്ടത്.  അതിനുശേഷം 12 വർഷം കഴിഞ്ഞാണ് സൊവിയറ്റ്യൂണിയൻ ആദ്യ ബഹിരാകാശഉപഗ്രഹം സ്പുട്നിക്-1 വിക്ഷേപിക്കുന്നത്.
## പ്രധാന കൃതികൾ
പ്രൊഫൈല്സ് ഒഫ് ഫുചഉർ,
2001- എ സ്പയ്സ് ഒഡീസി ,
രെണ്ഡസ്വസ് വിത് രാമ,
ദ് ഫൗണ്ടയ്ന്സ് ഒഫ് പാരഡയ്സ്

## അവലംബം


വർഗ്ഗം:ശാസ്ത്രസാഹിത്യകാർ
വർഗ്ഗം:1917-ൽ ജനിച്ചവർ
വർഗ്ഗം: 2008-ൽ മരിച്ചവർ
വർഗ്ഗം:ഡിസംബർ 16-ന് ജനിച്ചവർ
വർഗ്ഗം:മാർച്ച് 19-ന് മരിച്ചവർ
കൊഞ്ച്

ചെമ്മീനും ഞണ്ടും ഉൾപ്പെടുന്ന ഡികാപോഡ് കുടുംബത്തിൽപ്പെട്ട ഒരു കടൽ ജീവിയാണ്‌ **ലോബ്സ്റ്റർ**. വളരെയധികം വാണിജ്യ പ്രധാന്യമുള്ള ഈ കടൽ ജീവി അമേരിക്കയിലെയും യൂറോപ്പിലെയും പഞ്ചനക്ഷത്ര റസ്റ്റാറണ്ടുകളിലെ ഏറ്റവും വിലയേറിയ ഭക്ഷണ വിഭവങ്ങളിലൊന്നാണ്‌. വളരെയധികം വാണിജ്യപ്രധാന്യമുള്ള ലോബ്സ്റ്റർ ആഗോളതലത്തിൽ 1.8 ബില്യൻ ഡോളറിന്റെ വാർഷിക വ്യാപാരം നടക്കുന്ന ഒരു പ്രധാന സമുദ്ര വിഭവമാണ്.

## ചരിത്രം

ചരിത്രാതീത കാലം മുതൽക്ക് തന്നെ ലോബസ്റ്റർ ഒരു പ്രധാന ഭക്ഷണ വിഭവമായി മനുഷ്യർ ഉപയോഗിച്ചിരുന്നതായി ചരിത്രൽകാരന്മാർ വിലയിരുത്തിയിട്ടൂണ്ട്. പുരാതന സംസ്ക്കാരങ്ങലൂടെ അവശിഷ്ടങ്ങൾക്ക് വേണ്ടിയുള്ള പര്യവേക്ഷണങ്ങളിൽ ധാരാളമായി ലഭിച്ച ലോബ്സ്റ്റർ ഉൾപ്പെടെയുള്ള ജീവികളുടെ പുറം തോടുകളും മറ്റും ഇതിന്‌ തെളിവായി അവർ ചൂണ്ടിക്കാണിക്കുന്നു. പുരാതന ഗ്രീസിലും റോമിലും ലോബ്സ്റ്റർ ഒരു വിശിഷ്ട ഭോജ്യമായി പരിഗണിച്ചിരുന്നു. ബ്രിട്ടീഷുകാർ പണ്ടുകാലം മുതൽക്ക് തന്നെ ലോബ്സ്റ്ററിന്‌ തങ്ങളുടെ തീൻ മേശയിൽ ഏറ്റവും മാന്യമായ സ്ഥാനം തന്നെ നൽകിയിരുന്നു. അതേസമയം അമേരിക്കൻ കോളണികളിൽ ആദ്യകാലത്ത് ലോബ്സ്റ്ററിന്‌ ഒരു ഭക്ഷണ വിഭവമെന്ന നിലയിൽ വേണ്ടത്ര പരിഗണന ലഭിച്ചിരുന്നില്ല. എന്നാൽ പത്തൊൻപതാം നൂറ്റാണ്ടിനു ശേഷം ലോബ്സ്റ്റർ അമേരിക്കൻ ജനതയുടെ ഇഷ്ട വിഭവങ്ങളിലൊന്നായി മാറുകയുണ്ടായി. ഇന്ന് ലോകത്തിൽ ഏറ്റവും കൂടുതൽ ലോബ്സ്റ്റർ ഇറക്കുമതി ചെയ്യുന്ന രാജ്യങ്ങളിൽ മുൻപന്തിയിലാണ്‌ അമേരിക്കയുടെ സ്ഥാനം.
ലാറ്റിൻ വാക്കായ ലൊക്കോസ്റ്റെ, ഇംഗ്ലീഷ് വാക്കായ ലൊപ്പൊസ്റ്റ്റെ എന്നിവയിൽ നിന്നാണ്‌ ലോബ്സ്റ്റർ എന്ന നാമം ഉരുത്തിരിഞ്ഞതെന്ന് കരുതപ്പെടുന്നു.

## ശരീര ഘടന
left|thumb|200px|
ഹോമുറസ് ജനുസ്സിൽപ്പെട്ട ക്രസ്റ്റേഷ്യൻ ജീവികളായ ലോബ്സ്റ്ററിന്‌ അഞ്ചു ജോഡി കാലുകളുണ്ടായിരിക്കും. ഏതാണ്ട് തേളിന് സമാനമാണ്‌ ഇവയുടെ ശരീര ഘടന. അകശേരുക്കള്ളായ ജീവികളുടെ ഗണത്തിൽപ്പെട്ട ലോബ്സ്റ്ററിന്റെ ശരീരത്തെ പൊതിഞ്ഞ് കട്ടിയേറിയ പുറം കവചമുണ്ടായിരിക്കും. ഇവയിൽ മുൻഭാഗത്ത് ഒരുജോഡികാലുകൾ വലിപ്പമേറിയവയും ഞണ്ടുകളെപ്പോലെ ഇരയെ ഇറുക്കിപ്പിടിക്കാവുന്ന രീതിലുള്ളവയാണ്. വാലറ്റം പരന്ന രീതിയിലുള്ളതാണ്‌. പ്രധാനമായും കടൽജീവികളായ ലോബ്സ്റ്റർ ലോകത്തിന്റെ വിവിധഭാഗങ്ങളിൽ വ്യത്യസ്ത ഇനങ്ങളായി കാണപ്പെടുന്നു.

## കേരളത്തിൽ
കായലിലും, പടിഞ്ഞാറൻ പ്രദേശങ്ങളിൽ പുഴയിലും കൊഞ്ച് കാണപ്പെടുന്നു. **ആറ്റുകൊഞ്ച്** എന്നാണിത് അറിയപ്പെടുന്നത്. ഇതേ കുടുംബത്തിലുള്ള മറ്റൊരിനമാണ്** [[തെള്ളി]]** എന്നറിയപ്പെടുന്നത്. നിറമൊന്നും
ഇല്ലാത്തതാണ് (ഏറെക്കുറെ സുതാര്യമായ) ഇതിന്റെ ശരീരം. ഇത് കൊഞ്ചിനോളം വലുതാകുന്ന ഇനമല്ല. ഏതാണ്ട് 10 സെന്റി മീറ്റർ നീളത്തിൽ കണ്ടുവരുന്നു.

### ശുദ്ധജല കൊഞ്ച്
മാക്രോബ്രാക്കിയം ഏമൂലം കേരലായൂണി എന്ന ഉപവർഗത്തെ നെയ്യാറിന്റെ പശ്ചിമ ഘട്ട പ്രദേശത്ത് നിന്നും കണ്ടെത്തി
ഇന്റർനഷനൽ യുണിയൻ ഫോർ കണ്സർവേശൻ ഓഫ് നേച്ചർ പുറത്തിറക്കിയ റെഡ് ലിസ്റ്റിൽ ''ലിസ്റ്റ് കന്സേൻ എന്നാ വിഭാഗത്തിൽ ആണ് ഇതിനെ ഉൾപ്പെടുത്തിയിരിക്കുന്നത്.

### ഇതും കാണുക

*കേരളത്തിലെ കൊഞ്ച്‌ കൃഷി

## അവലംബം

* http://homecooking.about.com/od/foodhistory/a/lobsterhistory.htm 

വർഗ്ഗം:ജലജീവികൾ
വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
വർഗ്ഗം:കൊഞ്ചുകൾ
വർഗ്ഗം:കടൽഭക്ഷണം
യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ

thumb|right|200px|യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ
മഹാത്മാഗാന്ധി സർവ്വകലാശാലയ്ക്കു കീഴിൽ തൊടുപുഴയിൽ സ്ഥിതി ചെയ്യുന്ന ഒരു എഞ്ചിനീയറിങ് വിദ്യാഭ്യാസസ്ഥാപനമാണ് **യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ** അഥവാ **യു.സി.ഇ.ടി.** 1996-ൽ ആരംഭിച്ച സ്ഥാപനം 2002 മുതൽ തൊടുപുഴയ്ക്കു സമീപം മുട്ടത്തു സ്വന്തം കാമ്പസിൽ പ്രവർത്തിക്കുന്നു. 

## വിഭാഗങ്ങൾ
അപ്ലൈഡ് ഇലക്‌ട്രോണിക്സ്, ബി.ടെക്. ഇലക്‌ട്രോണിക്സ്, ഇലക്ട്രിക്കൽ, കമ്പ്യൂട്ടർ, ഐ.ടി,പോളിമർ, എന്നീ വിഭാഗങ്ങൾ ഉണ്ട്. IEEE,ISTE മുതലായവയുടെ ചാപ്റ്റ്റുകൾ പ്രവർ‍ത്തിക്കുന്നു. 50% സീറ്റുകളിൽ ഗവണ്മെന്റ് ഫീസും, 35% സീറ്റുകളിൽ ഗവണ്മെന്റ് അംഗീകൃത മാനേജുമെന്റ് ഫീസുമാണ്. 

## അവലംബം

## പുറത്തേക്കുള്ള കണ്ണികൾ

വിഭാഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:ഇടുക്കി ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
കുയിൽ

കുക്കൂ കുടുംബത്തിൽ ഉൾപ്പെടുന്ന പക്ഷികളുടെ ഒരു ജനുസാണ് കുയിൽ. ഏഷ്യയിലും ഓസ്ട്രേലിയയിലും പസഫിക് സമുദ്ര പ്രദേശങ്ങളിലും കണ്ടുവരുന്നു. ഈ വർഗത്തിലെ ആൺ പെൺ പക്ഷികൾ തമ്മിൽ വലിയ വ്യത്യാസങ്ങളുണ്ടായിരിക്കും. മറ്റ് പക്ഷികളുടെ കൂടുകളിലാണ് ഇവ മുട്ടയിടാറ്.

## കൂടുതൽ അറിവിന്
*നാട്ടുകുയിൽ
*ചക്കയ്ക്കുപ്പുണ്ടോ കുയിൽ
*പേക്കുയിൽ
*ചെറുകുയിൽ

## തരങ്ങൾ parts
* ജനുസ്സ് *[[യൂഡൈനാമിസ്]]* - യഥാർത്ഥ കുയിലുകൾ 
** കറുത്ത കൊക്കൻ കുയിൽ, *Eudynamys melanorhynchus*
** നാട്ടുകുയിൽ, *Eudynamys scolopaceus*
** ആസ്ത്രേലിയൻ കുയിൽ, *Eudynamys cyanocephalus*
** വാലൻ കുയിൽ, *Eudynamys taitensis*
** Henderson Island Koel, *Eudynamis* cf. *taitensis* - prehistoric
## കുയിൽ വർഗ്ഗത്തിൽ പെട്ടവ
* ചെമ്പോത്ത്
വെള്ളാട്ടം

തെയ്യത്തിന്റെ ചെറിയ രൂപമാണ്‌ **വെള്ളാട്ടം**. അതായത് തെയ്യത്തിന്റെ ബാല്യവേഷം. എങ്കിലും എല്ലാ തെയ്യങ്ങൾക്കും വെള്ളാട്ടമില്ല. ചില തെയ്യങ്ങൾക്ക് തോറ്റം, വെള്ളാട്ടം, തെയ്യം എന്നിങ്ങനെയും മറ്റു ചിലത് തോറ്റം, തെയ്യം എന്നിങ്ങനെയുമായിരിക്കും. അപൂർ‌വ്വം ചില തെയ്യങ്ങൾക്കു മാത്രമെ തോറ്റം, വെള്ളാട്ടം‚ തെയ്യം എന്നീ മൂന്ന് അംശങ്ങൾ കാണൂ. 

തോറ്റവേഷമുള്ള തെയ്യത്തിന്‌ പൊതുവേ വെള്ളാട്ടമോ, വെള്ളാട്ടമുള്ള തെയ്യത്തിന്‌ പൊതുവേ തോറ്റവേഷമോ കാണാറില്ല. വെള്ളാട്ടം തെയ്യം തന്നെ. ഇതിനെ തെയ്യത്തിന്റെ ബാല്യ രൂപമായി കാണാം. പ്രധാന വ്യത്യാസം മുടിയിലാണ്‌. വെള്ളാട്ടത്തിന്‌ തിരുമുടിയില്ല. ചെറിയ മുടി മാത്രം. വെള്ളാട്ടം തെയ്യരൂപമായി വരുമ്പോഴാണ്‌ തിരുമുടി ധരിക്കുന്നത്. തെയ്യം എന്ന സങ്കല്പം പൂർണ്ണത കൈവരിക്കുന്നത് തിരുമുടി ധരിക്കുന്നതോടു കൂടിയാണ്‌. ഉറഞ്ഞാടലും ഉരിയാട്ടവും എല്ലാം നടത്തുന്നത് തിരുമുടി ധരിക്കുന്നതോടെയാണ്‌.

## ചിത്രശാല

വർഗ്ഗം:തെയ്യം
മാർക്ക് സക്കർബർഗ്

ലഘുചിത്രം|-Mark Zuckerberg (2019)
പ്രധാന മെനു തുറക്കുക
ഒരു അമേരിക്കൻ കമ്പ്യൂട്ടർ ടെക്‌നോളജിയുടെആളും പിന്നെ കമ്പ്യൂട്ടർ വ്യവസായിയുമാണ് മാർക്ക് ഏലിയറ്റ് സക്കർബർഗ് (ഇംഗ്ലീഷ്: Mark Elliot Zuckerberg; ജനനം: മേയ് 14, 1984). ഇപ്പോൾ ഫേസ്‌ബുക്ക് എന്ന സോഷ്യൽ നെറ്റ്വർക്കിംഗ് വെബ്‌സൈറ്റിന്റെ സി.ഇ. ഒ.[4]ആണ്‌ സക്കർബർഗ്.ഹാർ‌വാഡിൽപഠിക്കുന്ന സമയത്താണ്‌ ആൻഡ്രൂമക്‌കൊള്ളം, ഡസ്റ്റിൻ മൊസ്കോ‌വിറ്റ്സ്, ക്രിസ് ഹഗ്‌ഹസ് എന്നിവരുമായി ചേർ‍ന്നാണ്‌ സക്കർ‌ബർഗ് ഫേസ്‌ബുക്ക് എന്ന സോഷ്യൽ നെറ്റ്വർക്കിംഗ് വെബ്‌സൈറ്റ് തുടങ്ങിയത്.ഫേസ്‌ബുക്ക് സംഘം പിന്നീട് അവരുടെ ഈ ഫേസ്ബുക്ക് എന്നുപറഞ്ഞ ഈ സോഷ്യൽ മീഡിയ  സേവനം ലോകവ്യാപകമായി എല്ലാ രാജ്യങ്ങളിലേക്കും ഇന്റർനെറ്റ് മുഖാന്തരം വ്യാപിപ്പിച്ചു. ഫോർ‌ബ്‌സ് മാസികയുടെ കണക്കുകൾ പ്രകാരം സ്വപ്രയത്നത്തിലൂടെ കോടീശ്വരനായ ലോകത്തിലെ ഏറ്റവും പ്രായം കുറഞ്ഞ വ്യക്തിയാണ്‌ സക്കർബർഗ്.നമ്മുടെ തിരിച്ചറിയൽ കാർഡ് നമ്പർ ഉപയോഗിച്ച് ഫേസ്ബുക്കിൽ അക്കൗണ്ട് ഓപ്പൺ ചെയ്യാം എന്നാണ് അതായത് ഇന്ത്യയിൽ ആണെങ്കിൽ ആധാർ കാർഡ് നമ്പർ ഉപയോഗിച്ച് ഫേസ്‍ബുക്ക് അകൗണ്ട് ഓപ്പൺ ചെയ്താൽ മാത്രമേ ഫേസ്ബുക് ഉപയോഗിക്കാൻ പറ്റുകയുള്ളു എന്നാൽ .ഇതുപയോഗിച്ച് അതായത് ഈ ആധാർ കാർഡ് നമ്പർ ഉപയോഗിച്ച് ഫേസ്ബുക്കിൽ ഫേക്ക് അക്കൗണ്ട് ഓപ്പൺ ചെയ്യാൻ പറ്റില്ല. പിന്നെ മറ്റൊരു രീതിയിൽ എന്നുവെച്ചാൽ കമ്പ്യൂട്ടറിന്റെയും ലാപ്ടോപ്പിന്റെയും മൊബൈൽ ഫോണിന്റെയും bar,qr, എന്നീ കോഡുകൾ ഉള്ള ക്യാമറ സ്കാനർ ഉപയോഗിച്ച് ഒരാളുടെ ആധാറിന്റെ  bar,qr,എന്നീ കോഡുകൾ സ്കാൻ ചെയ്തു അയാളുടെ അഡ്രസ്സും ഡീറ്റെയിൽസ് വെച്ച് ഫെയ്സ്ബുക്കിൽ അയാൾക്ക് അക്കൗണ്ട് തുടങ്ങാം ഇത് എല്ലാവർക്കും ആകാം എന്നാൽ അതാത് രാജ്യത്തെ ആളുകളുടെ തിരിച്ചറിയൽ രേഖകൾ വെച്ച് ഇതുപോലെ അക്കൗണ്ടുകൾ തുടങ്ങാം.പിന്നെ ഇയാളൊരു ശാസ്ത്രജ്ഞൻ ആണ് നിർമ്മിത ബുദ്ധികാരനാണു കമ്പ്യൂട്ടർ വിദഗ്ദ്ധനാണ് കമ്പ്യൂട്ടർ സോഫ്റ്റ്‌വെയർ എൻജിനീയറാണ്  മനഃശാസ്ത്രജനും ആണ് പിന്നെ പത്താംക്ലാസ് വിദ്യാഭ്യാസം മാത്രമേ ഇയാൾക്ക് ഉള്ളു എന്നതാണ്. പിന്നെ മറ്റൊരു പ്രത്യേകത എന്നുവെച്ചാൽ ഇയാൾ ഒരു കംപ്യൂട്ടർപ്രോഗ്രാമർ ആണ് പിന്നെ ഇന്റർനെറ്റ്‌ എന്റർപ്രെനെർ എന്നിവയുടെ ആളുമാണ്. പിന്നെ ഇയാള് മനസ്സിനകത് ഈ വക കാര്യങ്ങളെ പറ്റി  ചിന്തിക്കും എന്നിട്ടേ ഈവക കാര്യങ്ങൾ അവതരിപ്പിക്കത്തുള്ളൂ അതാണ് ഇയാളുടെ ഒരു പ്രതേകത.[5].

## അവലംബം


വർഗ്ഗം:1984-ൽ ജനിച്ചവർ

വർഗ്ഗം:മേയ് 14-ന് ജനിച്ചവർ

വർഗ്ഗം:അമേരിക്കൻ കോടീശ്വരർ
വർഗ്ഗം:സംരംഭകർ
വർഗ്ഗം:അമേരിക്കൻ വ്യവസായികൾ
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ
വർഗ്ഗം:അമേരിക്കൻ ശതകോടീശ്വരന്മാർ
വർഗ്ഗം:അമേരിക്കൻ നിരീശ്വരവാദികൾ
സെർജി ഐസൻസ്റ്റീൻ

***സെർജി മിഖായിലോവിച്ച് ഐസൻസ്റ്റീൻ*** (; ജനുവരി 23, 1898 – ഫെബ്രുവരി 11, 1948) ലോകപ്രശസ്തനായ റഷ്യൻ ചലച്ചിത്ര സം‌വിധായകനായിരുന്നു. *സ്‌ട്രൈക്ക്*, ബാറ്റിൽഷിപ്പ് പൊട്ടംകിൻ, ഒക്ടോബർ തുടങ്ങിയ നിശ്ശബ്ദ ചലച്ചിത്രങ്ങളിലൂടെയാണ്‌ ഐസൻസ്റ്റീൻ പ്രശസ്തനായത്. സെന്റ്പീറ്റേഴ്‌സ്ബർഗിൽ നിന്ന് സിവിൽ എൻജിനീയറിങ്ങിൽ ബിരുദമെടുത്ത (1916)ശേഷം സ്കൂൾ ഒഫ് ഫൈൻ ആർട്‌സിൽ ചേർന്നു. റഷ്യൻ ചെമ്പടയിൽ കുറച്ചുനാൾ സേവനമനുഷ്ഠിച്ചു(1918).മോസ്‌കോയിലെ പീപ്പിൾസ് തിയേറ്ററുമായി ബന്ധപ്പെടുകയും (1920) 
സഹസംവിധായകനായിത്തീരുകയും ചെയ്തു. ഇക്കാലത്ത് നിരവധി നാടകങ്ങൾ സംവിധാനം ചെയ്ത് അവതരിപ്പിച്ചിട്ടു്.1921-ൽ സ്റ്റേറ്റ് സ്കൂൾ ഫോർ സ്റ്റേജ് ഡയറക്ഷനിലെ വിദ്യാർത്ഥിയായി.
1924-ൽ പ്രഥമ ചിത്രമായ സ്‌ട്രൈക് നിർമിച്ചു. അടുത്ത കൊല്ലം ലോകസിനിമയിലെ 
എക്കാലത്തെയും ക്ലാസിക്കുകളിലൊന്നായ ബാറ്റിൽഷിപ്പ് പോടെംകിൻ പുറത്തിറങ്ങി. 
ഈ ചിത്രം ഐസെൻസ്റ്റൈന്റെ മൊണ്ടാഷ് തിയറിയുടെ നിദർശനം കൂടിയാണ്. ഒക്‌ടോബർ, ഇവാൻ ദ ടെറിബിൾ (1944-58), അലക്‌സാർ നെവ്‌സ്കി (1938) എന്നിവയാണ് മറ്റ് പ്രഖ്യാത ചിത്രങ്ങൾ.
## ജീവിതവും സിനിമയും

### ആദ്യകാലം

ലാത്വിയയിലെ റിഗയിലെ ഒരു ഇടത്തരം കുടുംബത്തിലാണ് സെർജി ജനിച്ചത്. ഇദ്ദേഹത്തിന്റെ ജീവിതത്തിലെ ആദ്യ വർഷങ്ങളിൽ കുടുംബം ഇടയ്ക്കിടെ താമസം മാറ്റിയിരുന്നു. ഐസൻസ്റ്റീൻ തന്റെ ജീവിതത്തിലും ഇത് തുടർന്നുവന്നു. ഇദ്ദേഹത്തിന്റെ അച്ഛൻ മിഖായേൽ ഓസിപ്പോവിച്ച് ഐസൻസ്റ്റൈൻ പാതി ജർമനിയിൽ നിന്നുള്ള ജൂതനും പാതി സ്വീഡിഷ് വംശജനുമായിരുന്നു. ജൂലിയ ഇവാനോവ കോണ്ടെസ്കായ ആയിരുന്നു ഇദ്ദേഹത്തിന്റെ അമ്മ. ഇവർ റഷ്യൻ ഓർത്തഡോക്സ് പശ്ചാത്തലമുള്ള സ്ത്രീയായിരുന്നു. His father was an architect and his mother was the daughter of a prosperous merchant. റഷ്യൻ വിപ്ലവം നടന്ന വർഷം ജൂലിയ റിഗയിൽ നിന്ന് സെർജിയെ സെന്റ് പീറ്റേഴ്സ്ബർഗിലേയ്ക്ക് കൊണ്ടുവന്നു. സെർജി ഇടയ്ക്കിടെ തന്റെ അച്ഛനെ കാണാനായി തിരികെ യാത്ര ചെയ്യുമായിരുന്നു. 1910 ഓടെ സെർജിയുടെ പിതാവും സെർജിക്കൊപ്പമെ‌ത്തി. ഇതെത്തുടർന്ന് സെർജിയും ജൂലിയയും തമ്മിൽ പിരിയുകയും ജൂലിയ ഇവരെ വിട്ട് ഫ്രാൻസിലേയ്ക്ക് താമസം മാറുകയും ചെയ്തു.

## അവലംബം

## പുറമെ നിന്നുള്ള കണ്ണികൾ
* 
* Discussion with Stalin regarding ''Ivan the Terrible''
* ''Eisenstein on Google video'' 
* Sergei Eisenstein Is Dead In Moscow; New York Times
* Sergei Eisenstein's ''Strike'' watchable and downloadable with Esperanto subtitles 
* Sergei Eisenstein's ''The Battleship Potemkin'' watchable and downloadable with Esperanto subtitles 
*

; ഡോക്യുമെന്ററി
* *ദി സീക്രട്ട് ലൈഫ് ഓഫ് സെർജി ഐസൻസ്റ്റൈൻ* (1987) ബൈ ജിയാൻ കാർലോ ബെർട്ടെല്ലി

## കൂടുതൽ വായനയ്ക്ക്

### ആർക്കൈവുകൾ
*Sergei Mikhailovich Eisenstein Collection is housed at the Museum of Modern Art Museum Archives.
*Sergei Eisenstein Scrapbook of photographs and manuscripts, [ca. 1900]-1930 (2 volumes) is house at the Museum of Modern Art Museum Archives.
*Sergei Eisenstein Correspondence with Theodore Dreiser, 1931-1941 (9 letters) is housed at the Rare Book and Manuscript Library at the University of Pennsylvania.

വർഗ്ഗം:സെർജി ഐസൻസ്റ്റീൻ
വർഗ്ഗം:റഷ്യൻ ചലച്ചിത്രസംവിധായകർ
വർഗ്ഗം:1898-ൽ ജനിച്ചവർ
മലയാളം കമ്പ്യൂട്ടിങ്ങ്

**[[കമ്പ്യൂട്ടർ|ക]]**മ്പ്യട്ടറുകളിൽ മലയാളഭാഷ പ്രൊസസ്സ് ചെയ്യുന്നതിനെയാണു് **മലയാളം കമ്പ്യൂട്ടിങ്ങ്** എന്നു പറയുന്നതു്. കമ്പ്യൂട്ടറിൽ മലയാളം ഉപയോഗിക്കാൻ പര്യാപ്തമാക്കുന്ന സോഫ്റ്റ്‌വെയർ വികസനപ്രവർത്തികളെയും ഇതു കൊണ്ടു് സൂചിപ്പിയ്ക്കാം. മലയാളം എഴുതൽ, മലയാളം വ്യക്തമായി കാണിക്കുക, മലയാളം വിവരങ്ങൾ സംഭരിച്ചു വെയ്ക്കുക, വിവരങ്ങൾക്കിടയിൽ മലയാളം വാക്കുകൾ തെരയുക, അകാരാദിക്രമത്തിലാക്കുക, മലയാളം സംസാരിയ്ക്കുക, മലയാളം സംസാരിച്ചാൽ അതു് മനസ്സിലാക്കുക, തുടങ്ങി ഇംഗ്ലീഷ് ഭാഷയിൽ കമ്പ്യൂട്ടർ കൊണ്ടു് എന്തെല്ലാം സാദ്ധ്യമാകുന്നുവോ അതെല്ലാം മലയാളത്തിലും സാധ്യമാകുന്ന രീതിയിലേയ്ക്കെത്തിക്കുന്നതാണു് മലയാളം കമ്പ്യൂട്ടിങ്ങ് കൊണ്ടു് ലക്ഷ്യമിടുന്നതു്.

നിരവധി മലയാളികളുടെ ശ്രമഫലമായി കമ്പ്യൂട്ടറിൽ മലയാളം ഉപയോഗിയ്ക്കുക എന്നതു് ഇന്നു് വളരെ എളുപ്പമായ ഒരു കാര്യമാണു്. പ്രവർത്തകസംവിധാനങ്ങളും മറ്റു നിരവധി സോഫ്റ്റ്‌വെയറുകളും മലയാളത്തിൽ ലഭ്യമാണു്.

മലയാളം കമ്പ്യൂട്ടിങ്ങ് രംഗത്തു് പ്രവർത്തിയ്ക്കുന്ന സന്നദ്ധപ്രവർത്തകരുടെ കൂട്ടായ്മയാണു് സ്വതന്ത്ര മലയാളം കമ്പ്യൂട്ടിങ്ങ്

വിഭാഗം:മലയാളം
വിഭാഗം:മലയാളം കമ്പ്യൂട്ടിങ്ങ്
സമുദ്രനിരപ്പ്

thumb|right|250px| 23 സ്ഥലങ്ങളിൽനിന്നുമുള്ള അളവുകൾ, 20-ആം നൂറ്റാണ്ടിൽ സമുദ്രനിരപ്പ് ഏകദേശം 20 സെ. മീ ഉയർന്നതായി(2 മി.മീ/കൊല്ലം)കാണിക്കുന്നു.
ഭൂമിയിലെ സ്ഥലങ്ങളുടേയോ വസ്തുക്കളുടേയോ ആപേക്ഷിക ഉയരത്തെ കുറിക്കാനായി ഉപയോഗിക്കുന്ന അടിസ്ഥാനമാണ്‌ **സമുദ്രനിരപ്പ്**. സമുദ്രജലത്തിന്റെ ഉയരത്തെ പൂജ്യം എന്ന് കണക്കാക്കി വസ്തുക്കളുടെ ഉയരം അവിടെ നിന്നും മുകളിലേക്കോ താഴേക്കോ അളക്കുകയാണ്‌ ചെയ്യുക (ഉദാ:എവറസ്റ്റ് സമുദ്രനിരപ്പിൽ‌നിന്നും 8,849 മീറ്റർ ഉയർന്ന് നില്ക്കുന്നു). ചിലസ്ഥലങ്ങൾ (ഉദാ: കുട്ടനാട്) സമുദ്രനിരപ്പിൽ നിന്നും താഴെ സ്ഥിതി ചെയ്യുന്നു. 

ആഗോളതാപനം മൂലം സമുദ്രനിരപ്പ് ഉയർന്നുകൊണ്ടിരിക്കുന്നുണ്ട്.

## പുറത്തേക്കുള്ള കണ്ണികൾ

* Sea Level Rise:Understanding the past - Improving projections for the future
* Permanent Service for Mean Sea Level 
* Global sea level change: Determination and interpretation 
* Environment Protection Agency Sea level rise reports 
* Properties of isostasy and eustasy 
* Measuring Sea Level from Space
* Rising Tide Video: Scripps Institution of Oceanography
കെ.ടി. മുഹമ്മദ്

നാടകകൃത്ത്, സിനിമ സംവിധായകൻ, എഴുത്തുകാരൻ എന്നീ നിലകളിൽ പ്രശസ്തനായ വ്യക്തിയായിരുന്നു **കളത്തിങ്കൽ തൊടിയിൽ മുഹമ്മദ്** എന്ന**കെ.ടി. മുഹമ്മദ്** (1927 സെപ്റ്റംബർ 

29 ന് മലപ്പുറം ജില്ലയിലെ മഞ്ചേരിയിൽ ജനിച്ചു.

## ജീവിതരേഖ
1927 സെപ്റ്റംബർ 29- മലപ്പുറം ജില്ലയിലെ മഞ്ചേരിയിൽ ജനനം.കളത്തിങ്കൽ തൊടിയിൽ കുഞ്ഞാമയാണ് പിതാവ്, മാതാവ് ഫാത്തിമ കുട്ടി.സ്കൂൾ വിദ്യാഭ്യാസത്തിന് ശേഷം തപാൽ വകുപ്പിൽ ജോലിയിൽ പ്രവേശിച്ചു. നടി സീനത്തിനെ വിവാഹം ചെയ്തെങ്കിലും വേർപിരിഞ്ഞു.ജിതിൻ ഏക മകനാണ്. 2008 മാർച്ച് 25 ന് കോഴിക്കോട് സ്വകാര്യ ആശുപത്രിയിൽ വെച്ച് അന്തരിച്ചു .,40 ൽ അധികം നാടകങ്ങളൂടെ രചയിതാവും സംവിധായകനുമായ കെ.ടി 20 ചലച്ചിത്രങ്ങൾക്ക് തിരക്കഥയും എഴുതിയിട്ടുണ്ട്.
2006-ൽ കേരള സാഹിത്യ അക്കാദമിയുടെ വിശിഷ്ടാംഗത്വം ലഭിച്ചു.

## പ്രസിദ്ധീകരിച്ച കൃതികൾ
### നാടകം
# ഇത് ഭൂമിയാണ്
# കാഫർ
# ഭരണത്തിൻറെ യവനിക
# നൈറ്റ് ട്രൈൻ
# ടാക്സി
# കറവറ്റ പശു
# നാൽക്കവല
# അസ്തിവാരം
# മേഘസന്ദേശം
# വെളിച്ചം വിളക്കന്വേഷിക്കുന്നു
# ചുവന്ന ഘടികാരം
# അപരിചിതൻ
# കടൽപ്പാലം
# തുറക്കാത്ത വാതിൽ
# സംഗമം
# രാഷ്ട്രഭവൻ
# പ്രവാഹം
# ചക്രവർത്തി
# അന്തഃപുരം
# സ്വന്തം ലേഖകൻ
# മുത്തു ചിപ്പി
# ഒരു പുതിയ വീട്
# ഉറങ്ങാൻ വൈകിയ രാത്രികൾ
# താക്കോൽ
# സൃഷ്ടി
# സ്ഥിതി
# സംഹാരം
# സാക്ഷാൽക്കാരം
# ദീപസ്തംഭം മഹാശ്ചര്യം

### കഥകൾ
# മാംസ പുഷ്പങ്ങൾ
# കണ്ണുകൾ
# ചിരിക്കുന്ന കത്തി
# പ്രസവത്തിൻറെ വില
# മതവും ചെണ്ടയും
# രോദനം
### തിരക്കഥ
* കണ്ടം ബച്ച കോട്ട് (മലയാളത്തിലെ ആദ്യത്തെ വർണ ചലചിത്രം)
*അച്ഛനും ബാപ്പയും
*കടൽ‌പ്പാലം
*രാജഹംസം

## പുരസ്കാരങ്ങൾ

* 1951 ൽ ലോക ചെറുകഥാ മത്സരത്തിൽ ഒന്നാം സ്ഥാനം. (കണ്ണുകൾ എന്ന കൃതിക്ക്)
* കാഫർ എന്ന നാടകത്തിന് സംസ്ഥാന നാടക പുരസ്കാരം
* കേരള സംഗീത നാടക അക്കാദമി പുരസ്കാരം
* മദ്രാസ് സംഗീത നാടക അക്കാദമി പുരസ്കാരം
* മികച്ച തിരക്കഥക്കുള്ള സംസ്ഥാന അവാർഡ്
* പി.ജെ ആൻറണി ഫൗണ്ടേഷൻ പുരസ്കാരം
* പത്മപ്രഭ പുരസ്കാരം (2003)
* എസ്.എൽ. പുരം സദാനന്ദൻ പുരസ്കാരം (2007) 

## അവലംബം


വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:1929-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:എസ്.എൽ.പുരം സദാനന്ദൻ പുരസ്‌കാരം ലഭിച്ചവർ
വർഗ്ഗം:മാർച്ച് 25-ന് മരിച്ചവർ
വർഗ്ഗം:പത്മപ്രഭാ പുരസ്കാരം ലഭിച്ചവർ
ഓർക്കാട്ടേരി

കോഴിക്കോട് ജില്ലയിലെ വടകര താലൂക്കിലെ ഏറാമല പഞ്ചായത്തിലെ ഒരു ചെറു പട്ടണമാണ്‌ **ഓർക്കാട്ടെരി**. വർഷം തോറും ഇവിടെ നടന്നു വരുന്ന കന്നുകാലി ചന്ത വടക്കേ മലബാറിൽ ഏറെ പേരുകേട്ടതാണ്. വടകരയിൽ നിന്നും കോഴിക്കോട് - കണ്ണൂർ ഹൈവയിൽ കൈനാട്ടി ജങ്ങ്ഷനിൽ നിന്നും നാദാപുരം ഭാഗത്തേക്ക് തിരിഞ്ഞു അഞ്ച് കിലോമീറ്റർ സഞ്ചരിച്ചാൽ ഓർക്കാട്ടെരിയിൽ എത്താവുന്നതാണ്. ഗൾഫ് പണം ഏറെ സ്വാധീനിക്കുന്ന ഈ പ്രദേശം ജനസാന്ദ്രത കൊണ്ടു സജീവമാവുന്ന അങ്ങാടികളിൽ ഒന്നാണ്  മത സൗഹാർദത്തിനു പേരുകേട്ട സ്ഥലവുമാണിത് 
.

ചരിത്രം 

ഈ പ്രദേശത്തു പണ്ട് എടത്തിൽ എന്ന് പേരുള്ള ഒരു തറവാട്ടിൽ ശിവ ഭക്തയായ അമ്മയും മകനും താമസിച്ചിരുന്നു. ധനു മാസത്തിലെ തിരുവാതിരക്ക് കുവ്വ പായസം ഉണ്ടാക്കാൻ  ഈ അമ്മ  കുവ്വ കിളച്ചുകൊണ്ടിരുന്ന സമയത്തു തുമ്പ ഒരു കല്ലിൽ തട്ടി. കല്ലിൽ നിന്നും രക്തം പ്രവഹിച്ചു. തുടർന്ന് നടന്ന ദേവ പ്രശ്നത്തിൽ ഈ കല്ല് ശിവലിംഗം ആണെന്ന് മനസ്സിലാവുകയും അങ്ങനെ ക്ഷേത്രം പണിയാൻ  ഈ പ്രദേശത്തിന്റെ അധികാരം എടത്തിൽ തറവാടിന് ലഭിക്കുകയും ചെയ്തു അങ്ങനെ ഓർക്കാതെ കിട്ടിയ ഈ പ്രദേശത്തിന് ഓർക്കാത്ത ഏരി എന്ന അർത്ഥത്തിൽ  ഓർക്കാട്ടേരി എന്ന പേര് വന്നു.

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
മാർച്ച് 27

__NOEDITSECTION__
ഗ്രിഗോറിയൻ കലണ്ടർ പ്രകാരം **മാർച്ച് 26** വർഷത്തിലെ 86 (അധിവർഷത്തിൽ 87)-ാം ദിനമാണ്. 

## ചരിത്രസംഭവങ്ങൾ

* 1871 - ചരിത്രത്തിലെ ആദ്യ റഗ്ബി മൽസരം ഇംഗ്ലണ്ടും സ്കോട്‌ലന്റും തമ്മിൽ എഡിൻബറോയിലെ റൈബേൺ എന്ന സ്ഥലത്തു നടന്നു
* 1918 - മോൾഡോവയും ബെസറേബ്യയും റുമേനിയയിൽ ചേർന്നു
* 1958 - നികിത ക്രൂഷ്ചേവ് സോവിയറ്റ് യൂനിയന്റെ നേതാവായി
* 1968 - യൂറി ഗഗാറിൻ വ്യോമയാനപരിശീലനത്തിനിടെ കൊല്ലപ്പെട്ടു
* 1970 - കോൺകോർഡ് തന്റെ ആദ്യ ശബ്ദാതിവേഗയാത്ര നടത്തി


## ജന്മദിനങ്ങൾ

## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:മാർച്ച് 27
അക്കരക്കാഴ്ചകൾ

അമേരിക്കൻ മലയാളി കുടുംബത്തിന്റെ ജീവിതത്തെ ആസ്പദമാക്കി കൈരളി ചാനലിൽ സംപ്രേഷണം ചെയ്തിരുന്ന  ഒരു ഹാസ്യ പരമ്പരയാണ്  **അക്കരക്കാഴ്ച്ചകൾ**.. ലൊകമെംബാടുമുള്ള മലയാളികൾക്കിടയിൽ  വളരെയധികം പ്രചാരം ഈ പരമ്പര നേടിയിരുന്നു. 50 എപ്പിസോഡുകളുടെ ആദ്യ സീസണിന്റെ സം‌പ്രേക്ഷണം 2010 ഇൽ  കഴിഞ്ഞ ഈ പ്രോഗ്രാം താത്കാലിമായി നിർത്തിവച്ചിരിക്കുകയാണ് ഇപ്പോൾ.

## ലൊക്കേഷൻ
* ന്യൂ ജെഴ്സിയിലുള്ള എങ്കിള്വുഡ്. ജോർജ്ജ് തേക്കിന്മൂട്ടിലിന്റെ ഗൃഹം. (സം‌വിധായകൻ അബി വർഗീസിന്റെ യഥാർത്ഥഗൃഹം)
* ന്യൂ ജെഴ്സിയിലുള്ള നോർത്ത് ബ്രുസ്‌വിക് ടൗൺഷിപ്പ്. മഹിയുടേയും ബേബിക്കുട്ടന്റേയും ഗൃഹം. (തിരക്കഥാകൃത്ത് അജയൻ വേണുഗോപാലന്റെ യഥാർത്ഥ ഗൃഹം)

## പ്രേക്ഷകർ
ഈ പരമ്പരയ്ക്ക് 80,000 പ്രേക്ഷകർ ഉണ്ടെന്നാണ് കണക്ക്.കൈരളി ചാനലിൽ 2008 മുതൽ 2010 വരെ ഇത് പ്രദർശിപ്പിച്ചു. അതിനോടൊപ്പം യുട്യൂബിൽ ഈ സീരിയലിന്റെ 50 എപ്പിസൊഡും ലഭ്യമാണു..അക്കരെകാഴ്ചകൾ ഔദ്യോഗിക യുട്യൂബ് ചാനൽ കണക്ക് പ്രകാരം 62814960 വ്യൂസ് ആണു. ഓൺലൈൻ ദൃശ്യമാധ്യമ പ്രേക്ഷകർക്കിടയിൽ ഈ സീരിയലിനു വൻ പ്രചാരം ലഭിക്കുന്നുണ്ട്..

## ഡി.വി.ഡി
കേരള അസോസിയേഷൻ ഓഫ് ന്യൂ ജെഴ്സിയുടെ (KANJ) 2008-ലെ ഓണാഘോഷങ്ങളുടെ ഭാഗമായി ഈ പരമ്പരയുടെ ഒരു ഡി.വി.ഡി പുറത്തിറക്കുകയുണ്ടായി.

## കഥാപാത്രങ്ങൾ

## ഇതും കാണുക
* അക്കരക്കാഴ്ചകൾ (ചലച്ചിത്രം)

## അവലംബം


## പുറമേയ്ക്കുള്ള കണ്ണികൾ
* ''അക്കരക്കാഴ്ചകൾ'' ഔദ്യോഗിക വെബ്‌സൈറ്റ് 
* ''അക്കരക്കാഴ്ചകൾ'' സിഫിയിൽ
* 

വിഭാഗം:ടെലിവിഷൻ പരമ്പരകൾ
വർഗ്ഗം:മലയാളം ടെലിവിഷൻ പരമ്പരകൾ
ഷേർ ഷാ സൂരി

right|300px|thumb|ഷേർ ഷാ സൂരി
പതിനാറാം നൂറ്റാണ്ടിന്റെ മദ്ധ്യത്തിൽ‍ ഉത്തരേന്ത്യയിൽ ഭരണം നടത്തിയിരുന്ന സൂരി രാജവംശത്തിന്റെ സ്ഥാപകനാണ്‌ **ഷേർ ഷാ സൂരി** (ഇംഗ്ലീഷ്: Sher Shah Suri) (ഉർദ്ദു: شیر شاہ سوری) . ഷേർഷ എന്നും ഷേർ ഖാൻ എന്നും അറിയപ്പെടുന്നു (ജീവിതകാലയളവ്:1486 – 1545). ഇന്നത്തെ അഫ്ഘാനിസ്ഥാൻ, പാകിസ്താൻ, ഉത്തരേന്ത്യ എന്നിവയുടെ ഒട്ടു മിക്ക ഭാഗങ്ങളും അടങ്ങുന്ന ഒരു വലിയ ഭൂവിഭാഗമായിരുന്നു ഷേർഷയുടെ സാമ്രാജ്യം.
## ജീവിതരേഖ
ബിഹാറിൽ തന്റെ അമ്മാവന്റെ കീഴിലെ ഒരു ചെറിയ പ്രദേശത്തിന്റെ കാര്യസ്ഥനായി ആരംഭിച്ച ഷേർഷ മുഗളന്മാരെ വെല്ലുവിളിക്കുകയും മുഗൾ ചക്രവർത്തി ഹുമയൂണിനെ പരാജയപ്പെടുത്തുകയും ചെയ്തു.

ഷെർഷ ദില്ലി പിടിച്ചടക്കി തന്റെ സാമ്രാജ്യം സ്ഥാപിച്ചു. 1540 മുതൽ 45 വരെയുള്ള അഞ്ചു വർഷക്കാലം മാത്രമേ ഷേർഷ ഡൽഹി  ഭരിച്ചുള്ളൂ എങ്കിലും അലാവുദ്ദീൻ ഖൽജിയുടെ ഭരണത്തിൽ നിന്ന് പാഠങ്ങൾ ഉൾക്കൊണ്ട് അതിനെ കൂടുതൽ ഫലപ്രദമായി അദ്ദേഹം നടപ്പിലാക്കി.

അക്ബർ മുഗൾ സാമ്രാജ്യം ഏകീകരിച്ച് ഭരണം തുടങ്ങിയപ്പോൾ ഷേർഷയുടെ ഭരണരീതിയാണ്‌ മാതൃകയാക്കിയത്

ദില്ലിയിലെ പുരാന കില പണികഴിപ്പിച്ചത് ഷേർഷാ സൂരിയാണ്‌.

ആധുനിക പാട്ന നഗരത്തിന്റെ ശില്പിയും പ്രശസ്തമായ ഗ്രാൻഡ് ട്രൻഗ് റോഡ് നിർമിച്ചതും ഇദ്ദേഹം ആണ്.സഡക് ഇ ആസാം ചക്രവർത്തിയുടെ പാത എന്നെല്ലാം അറിയപ്പെടുന്നത് ഗ്രാൻഡ് ട്രൻക് റോഡ് ആണ്.ബ്രിട്ടീഷുകാർ ലോങ് വാക് എന്നാണ് ഈ റോഡിനെ വിശേഷിപ്പിച്ചത്.നിർമ്മാണ കാലത്ത് ചിറ്റഗോങ്ങിനെ കാബൂളുമായി ബന്ധിപ്പിച്ച റോഡ് ഇപ്പോൾ കൊൽക്കത്തയെയും അമൃത്സരിനെയും ബന്ധിപ്പിക്കുന്നു.

കുതിരപ്പുറത്തുള്ള തപാൽ സമ്പ്രദായം ഫലപ്രദമാക്കിയ ഭരണാധികാരി ആണ് ഇദ്ദേഹം.

ഇന്ത്യൻ രൂപയുടെ മുൻഗാമി ആയ റുപ്പിയ എന്ന വെള്ളിനാണയവും മൊഹർ എന്ന സ്വർണ നാണയവും ഇദ്ദേഹം പുറത്തിറക്കി.

ഷെർഷ സ്ഥാപിച്ച സത്രങ്ങൾ അറിയപ്പെട്ടത് സരായ് എന്നാണ്.സൂർ വംശത്തിലെ രക്ത ധമനികൾ എന്നാണ് സരായ് അറിയപ്പെട്ടത്.

ഷെർഷയുടെ കാലത്തെ ഭൂനികുതി സമ്പ്രദായം അറിയപ്പെട്ടത് കാബൂലിയത് എന്നാണ്.

കുതിരകളുടെ ഗുണനിലവാരം മെച്ചപ്പെടുത്താൻ ദാഗ് എന്ന ചപ്പാകുത്താൽ സമ്പ്രദായവും ഇദ്ദേഹം ആരംഭിച്ചു.

ഷെർഷയുടെ ആസ്ഥാന കവി ആണ് മാലിക് മുഹമ്മദ് ജയ്‌സി.പ്രശസ്തമായ പദ്മാവത് എന്ന കൃതി രചിച്ചത് ഇദ്ദേഹം ആണ്.

ശവകുടീരം ബീഹാറിലെ സസാരത്തിൽ സ്ഥിതി ചെയ്യുന്നു.

## അവലംബം


വർഗ്ഗം:ഇന്ത്യാചരിത്രം
വർഗ്ഗം:ജീവചരിത്രം
പ്രവീൺ കുമാർ

ഒരു ഇന്ത്യൻ ക്രിക്കറ്റ് കളിക്കാരനാണ് **പ്രവീൺകുമാർ ശകത് സിങ്** എന്ന **പ്രവീൺ കുമാർ**. 1986 ജൂലൈ 2ന് ഉത്തർപ്രദേശിലെ മീററ്റിൽ ജനിച്ചു. ദേശീയ ഏകദിന ടീമിൽ അംഗമായ ഇദ്ദേഹം ഫസ്റ്റ് ക്ലാസ് ക്രിക്കറ്റിൽ ഉത്തർപ്രദേശിനെ പ്രതിനിധീകരിക്കുന്നു. 2007 നവംബർ 18ന് പാകിസ്താനെതിരേയായിരുന്നു ഏകദിനത്തിലെ അരങ്ങേറ്റം. വലം കയ്യൻ മീഡിയം പേസ് ബൗളറായ ഇദേഹം പന്തെറിയുന്നതിന്റെ വേഗതയേക്കാളുപരി കൃത്യമായ ലൈനിലും ലെങ്തിലും പന്തിനെ രണ്ട് ദിശയിലേക്കും സ്വിങ് ചെയ്യിക്കാനുള്ള തന്റെ കഴിവിൽ ആശ്രയിക്കുന്നു. പന്ത് സ്വിങ് ചെയ്യിക്കാനുള്ള കഴിവുള്ളതിനാൽ പുതിയ പന്ത്‌കൊണ്ട് ബൗൾ ചെയ്യുമ്പോൾ പ്രവീൺ കൂടുതൽ ഫലപ്രദമാകാറുണ്ട്. മികച്ച ഓപ്പണിങ് ബൗളറായ ഇദ്ദേഹം മികച്ചൊരു ബാറ്റ്സ്മാൻ കൂടിയാണ്. ചിലപ്പോഴെല്ലാം ഇന്നിംഗ്സ് ഓപ്പൺ ചെയ്ത്കൊണ്ട് എതിരാളികളെ അത്ഭുതപ്പെടുത്താറുണ്ട്. ഇന്ത്യൻ പ്രീമിയർ ലീഗിൽ ഇദ്ദേഹം ബാംഗ്ലൂർ റോയൽ ചലഞ്ചേഴ്സിന് വേണ്ടിയാണ് കളിക്കുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1986-ൽ ജനിച്ചവർ
വർഗ്ഗം:ജൂലൈ 2-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
കദളി വാഴ

thumb|150px|കദളി
ഒരിനം വാഴയാണ് **കദളി വാഴ**. കദളി വാഴയ്ക്കും കുലയ്ക്കും മറ്റ് വാഴകളെ അപേക്ഷിച്ച് വലിപ്പക്കുറവാണെങ്കിലും വാഴപ്പഴത്തിന്റെ രുചിയിൽ കദളിയ്ക്ക് മേൽക്കൈ ഉണ്ടെന്ന് കരുതപ്പെടുന്നു.

ഹൈന്ദവപൂജകളിൽ കദളിപ്പഴത്തിന് പ്രധാന സഥാനമുണ്ട്. ക്ഷേത്രങ്ങളിൽ നിവേദിക്കുന്നതിനും തുലാഭാരം നടത്തുന്നതിനും കദളിപ്പഴം ഉപയോഗിക്കുന്നു. കദളിപ്പഴം അതിന്റെ പ്രത്യേക സുഗന്ധം കൊണ്ട് മറ്റിനങ്ങളിൽ നിന്ന് വേറിട്ടു നിൽക്കുന്നു.
കൂടുതൽ പഴുത്തു പോയാലും കുലയിൽ നിന്ന് അടർന്ന്  വീഴുകയില്ല എന്ന പ്രത്യേകതയുമുണ്ട്. പഴം-പച്ചക്കറിക്കടകളേ‍ക്കാളുപരി പൂജാ സാധനങ്ങൾ വിൽക്കുന്ന പൂജക്കടകളിലാണിവ കൂടുതൽ വിൽക്കപ്പെടുന്നതെന്നത് ശ്രദ്ധേയമാണ്.

കേരളത്തിൽ പ്രചാരത്തിലുള്ള ഒരു വാഴയിനമാണ് **കദളി വാഴ (Kadali Vazha)**. ഇതിൻ്റെ പഴങ്ങൾ **കദളിപ്പഴം** എന്ന പേരിലാണ് അറിയപ്പെടുന്നത്. ഔഷധഗുണങ്ങളും പ്രത്യേകമായ രുചിയും സുഗന്ധവും കാരണം ഈ വാഴപ്പഴത്തിന് ഹൈന്ദവ ആരാധനാലയങ്ങളിലും ആയുർവേദ ചികിത്സകളിലും വലിയ പ്രാധാന്യമുണ്ട്.

### പ്രധാന ഇനങ്ങൾ
കദളി വാഴയിൽ പലതരം ഇനങ്ങൾ ഉണ്ടെങ്കിലും കേരളത്തിൽ പ്രധാനം താഴെ പറയുന്നവയാണ്:

#### A. ചെങ്കദളി (ചുവന്ന വാഴപ്പഴം)

* **പ്രത്യേകത:** പാകമാകുമ്പോൾ കടുംചുവപ്പ് നിറത്തിലുള്ള തൊലിയാണ് ഇതിനുള്ളത്.
* **രുചി:** മാധുര്യമേറിയതും നേരിയ പുളിരസവുമുള്ള ഇതിൻ്റെ കാമ്പ് മൃദുവാണ്.
* **ആരോഗ്യം:** വിറ്റാമിൻ സി, ബി6, പൊട്ടാസ്യം എന്നിവയുടെ മികച്ച ഉറവിടമാണ്. വിളർച്ച തടയുന്നതിനും ഹൃദയാരോഗ്യത്തിനും നല്ലതാണ്.

#### B. പൂജാ കദളി

* **പ്രത്യേകത:** തവിട്ടുനിറം കലർന്ന കട്ടിയുള്ള തോലും, പാകമാകുമ്പോൾ തവിട്ടുപാടുകൾ വരുന്നതും ഇതിന്റെ പ്രത്യേകതയാണ്.
* **പ്രാധാന്യം:** ക്ഷേത്രങ്ങളിൽ പൂജകൾക്കും നിവേദ്യങ്ങൾക്കുമായി ഇത് വ്യാപകമായി ഉപയോഗിക്കുന്നതുകൊണ്ട് ഇതിനെ 'പൂജാ കദളി' എന്നും വിളിക്കാറുണ്ട്.

### 2. കാർഷികപരമായ പ്രത്യേകതകൾ

* **വാഴകളിലെ രാജാവ്:** കദളിപ്പഴത്തിൻ്റെ സവിശേഷമായ ഗന്ധവും രുചിയും കാരണം ഇതിനെ 'വാഴകളിലെ രാജാവ്' എന്നും വിശേഷിപ്പിക്കാറുണ്ട്.
* **വിളവെടുപ്പ് കാലം:** പൊതുവേ, മറ്റ് വാഴയിനങ്ങളേക്കാൾ കൂടുതൽ സമയം (ഏകദേശം 15 മാസത്തോളം) കദളി വാഴയ്ക്ക് വിളവെടുപ്പിനായി ആവശ്യമുണ്ട്.
* **സംഭരണം:** കൂടുതൽ പഴുത്താലും കുലയിൽ നിന്ന് എളുപ്പത്തിൽ അടർന്നു വീഴുകയില്ല എന്നത് കദളിപ്പഴത്തിന്റെ ഒരു പ്രത്യേകതയാണ്.
* **ഉപയോഗം:** കദളിപ്പഴം അസംസ്കൃതമായി കഴിക്കുന്നതിനും, ഉണക്കി (Dry Banana) സൂക്ഷിക്കുന്നതിനും വളരെ അനുയോജ്യമാണ്. ഉണങ്ങിയ വാഴപ്പഴങ്ങളിൽ ഏറ്റവും രുചികരമായി കണക്കാക്കുന്നത് കദളിപ്പഴമാണ്.

### 3. ഔഷധപരവും ആചാരപരവുമായ പ്രാധാന്യം

* **ആയുർവേദം:** കദളിപ്പഴം പല ആയുർവേദ ഔഷധക്കൂട്ടുകളിലും ഒരു പ്രധാന ചേരുവയായി ഉപയോഗിക്കുന്നു.
* **ദഹനം:** ഇതിൽ ധാരാളമായി അടങ്ങിയിട്ടുള്ള നാരുകൾ ദഹന വ്യവസ്ഥയുടെ ആരോഗ്യം മെച്ചപ്പെടുത്തുന്നു.
* **അസിഡിറ്റി:** കദളിപ്പഴത്തിന് അസിഡിറ്റി കുറയ്ക്കുന്നതിനുള്ള കഴിവുണ്ട്. നെഞ്ചെരിച്ചിൽ, വയറ്റിലെ അസ്വസ്ഥത എന്നിവ ശമിപ്പിക്കാൻ ഇത് സഹായിക്കുന്നു.
* **ക്ഷേത്രാചാരങ്ങൾ:** കേരളത്തിലെ പല പ്രമുഖ ക്ഷേത്രങ്ങളിലും (ഉദാഹരണത്തിന് ഗുരുവായൂർ) നിവേദ്യത്തിനായി കദളിപ്പഴം ഉപയോഗിക്കാറുണ്ട്.

## ചിത്രങ്ങൾ

Image:kadalikkula.JPG|കദളിക്കുല
Image:kadali_vazha.JPG|കദളി വാഴ 


## റഫറൻസുകൾ

വർഗ്ഗം:വാഴയിനങ്ങൾ
കുംകാറ്റ് ഓറഞ്ച്

സിട്രസ് കുടുംബത്തിൽപ്പെട്ടതും ഓറഞ്ച് പോലെയുള്ള ചെറിയ കായ്കൾ സമൃദ്ധിയായി കായ്ക്കുന്നതുമായ ഒരു അലങ്കാര ഫല സസ്യമാണ്‌ **കുംകാറ്റ് ഓറഞ്ച്**. ആധികം ഉയരം വയ്ക്കാത്ത ഈ ചെടി വളരെ സാവധാനം വളരുന്നതും നിറയെ മുള്ളുകള്ളതുമാണ്‌. 1915-ൽ ഈ ചെടിയെ സിട്രസ് വിഭാഗത്തിൽ നിന്നും മാറ്റി ഫോർച്ചുനെല്ല എന്ന പ്രത്യേക ജാതിയായി കണക്കാക്കാൻ തുടങ്ങി. ചൈനയിൽ ഈ ചെടി അറിയപ്പെടുന്നത് "സുവർണ്ണ ഓറഞ്ച്" എന്ന പേരിലാണ്‌. കുറ്റിച്ചെടിയായി വളരുന്ന ഈ ചെടിയുടെ ഇലകൾ നാരക ചെടിയുടെ ഇലകൾക്ക് സമാനമാണ്‌.
## ചരിത്രം
കുംകാറ്റ് ഓറഞ്ചിന്റെ ജന്മദേശം ചൈനയാണെന്ന് വിശ്വസിക്കപ്പെടുന്നു. 1178-ലെ ചൈനീസ് ഗ്രന്ഥങ്ങളിൽ ഈ ചെടി പരാമർശിക്കപ്പെട്ടിട്ടുണ്ട്. ലണ്ടൻ ഹോർട്ടിക്കൾച്ചർ സൊസൈറ്റിയിലെ റോബർട്ട് ഫോർച്യൂൺ 1846-ൽ ഈ ചെടിയെ യൂറൊപ്പിലെത്തിച്ചു.താമസിയാതെ അമേരിക്കയിലും വ്യാപകമായി ഈ ചെടി പ്രചരിപ്പിക്കപ്പെട്ടു.1712-ൽ തയ്യാറാക്കിയ ജപ്പാനിലെ ചെടികളുടെ പട്ടികയിൽ ഈ ചെടി സ്ഥാനം പിടിച്ചിരുന്നു.
## ഇതും കാണുക
* ഓറഞ്ച്

വർഗ്ഗം:ഓറഞ്ച് ഇനങ്ങൾ
വർഗ്ഗം:സിട്രസ്